Dyer-eiland is ongeveer 20 ha groot en lê 3 km van die kus by Pearly Beach tussen Dangerpunt en Quoinpunt en byna regoor die mond van die Uilenkraalsrivier. Totdat die Amerikaner Sampson Dyer in 1806 daar gaan woon het, was die eiland bekend as Ilha da Fera, die eiland van die wilde diere. Tot 1980 het Dyer en sy opvolgers voortgegaan met die winsgewende bedryf van die raap van ghwano. Die eiland is tans nog die tuiste van 'n groot verskeidenheid seevoëls. Weens die versamel van hul eiers het die broeikolonie Kaapse pikkewyne (Spheniscus demersus) kwaai gekwyn. Hier is ook robpelse geoes. Die eiland is tans onder beheer van Cape Nature en natuurbewaringsmaatreëls word toegepas. Nou is dit by uitstek 'n plek waar grootwithaaie besigtig kan word. Die eiland word omring deur rotsplate, skerp riwwe en punte, waarvan Geysereiland van 3 ha die grootste is. Tussen 1831 en 1913 het hier 11 skepe op die rotse geloop. Op 23 Maart 1913 het die Noorse stoomskip Hektor van 3 856 ton in digte mis op Dyer-eiland vergaan. Dit was van Baltimore na Australië op pad met 'n vrag spoorstawe.


William John Burchell (* 23 Julie 1781, † 3 Maart 1863 in Fulham, Londen) was 'n Engelse ontdekkingsreisiger, natuurkundige, botanikus, kunstenaar en skrywer. Hy word by die belangrikste natuurkundiges gereken wat ekspedisies op die vasteland van Afrika onderneem het, waaronder 'n botaniese en dierkundige reis na die binneland van Suid-Afrika tussen 1810 en 1815. Sy ervarings en vakkennis van land en natuur het 'n beslissende rol by die beplanning van die eerste Britse volksplanting in die Oos-Kaap, die 1820-Setlaars, gespeel. Burchell se amptelike botaniese outeursafkorting is Burch. Burchell is as die oudste seun van Matthew Burchell gebore, 'n welgestelde botanikus en eienaar van die Fulham-plantkwekery wat nege en 'n half akkers grond langsaan die tuine van die Fulham-paleis beslaan het. William het al vroeg in natuurkunde begin belangstel. Hy het sy opleiding as leerling-botanikus in die Koninklike Botaniese Tuin in die Londense stadsdeel Kew ontvang. In 1803 is hy as lid van die Linnean Society verkies. In hierdie tyd het hy verlief geraak op Lucia Green, 'n jong dame uit Fulham. Sy ouers was egter gekant teen hul verlowing.


Tendai Mtawarira (* 1 Augustus 1985, Harare, Zimbabwe) is ’n Springbokrugbyspeler wat ook vir die Natalse Haaie in die Curriebeker en die Sharks in die Superrugbykompetisie as loskopstut gespeel het. Hy was ook deel van Suid-Afrika se span tydens die Rugbywêreldbeker 2015 en die Rugbywêreldbeker 2019. Hy is een van die mees ervare Springbokke met meer as 100 toetse agter sy naam, nadat hy sy eerste toets teen Wallis op 4 Junie 2008 gespeel het. Sedert 2020 speel hy vir Old Glory DC in die VSA. Tendai Mtawarira by SARugby.co.za Tendai Mtawarira by www.genslin.us/bokke Tendai Mtawarira Geargiveer 19 Junie 2008 op Wayback Machine by die Sharks Tendai Mtawarira by itsrugby.co.uk


Dié lys van sterrekundige katalogusse is ’n opsomming van katalogusse wat sterre of sterregroepe rangskik volgens ’n spesifieke eienskap, vorm, samestelling of ontdekkingsmetode. Dit word gewoonlik verbind met ’n spesifieke ondersoek of opname. VizieR-databank Geargiveer 20 April 2013 op Wayback Machine VizieR-databank (soek afkorting) Die katalogus is ’n uitbreiding van Abell se oorspronklike katalogus van 1958 met net 2 712 noordelike sterrestelselswerms. In 1989 is dit uitgebrei met nog 1 361 suidelike swerms. William Herschel het in 1786 (1 000 voorwerpe), in 1789 (1 000 voorwerpe) en in 1802 (500 voorwerpe) sy waarnemings by die Royal Society of London gepubliseer. Hy het die voorwerpe soos volg ingedeel: 1. Helder newels 2. Dowwe newels 3. Baie dowwe newels 4. Planetêre newels 5. Baie groot newels 6. Baie kompakte en sterryke sterreswerms 7. Kompakte swerms van klein en groot sterre 8.


Sangers, Ouwêreldse sangers of Tinktinkies (Sylviidae) is 'n familie van voëls in die orde van sangvoëls (Passeriformes). Die familie omvat 20 genera met sowat 70 spesies. Hulle is klein insekvretende voëltjies met dun snawels van ongeveer 9 tot 20 cm lank. Hul vere is meestal onopvallend, en hulle word daarom eerder volgens habitat en hulle gesang onderskei. Sangers en verwante spesies is klein, onopvallend gekleurde sangvoëls (orde Passeriformes) wat in Afrika, Asië en Europa voorkom. In Suid-Afrika is hulle besonder goed verteenwoordig en word oral in die land aangetref. Tinktinkies, sangers, kleinjantjies, stompstertjies en grasvoëls behoort almal tot die groot sangvoëlfamilie Sylviidae. Oor die algemeen is dit klein, onopvallende voëls wat bolangs bruinerig of gryserig is en wit of gelerige pense het. Baie van die spesies lyk so baie na mekaar dat hulle net aan hul sang uitgeken kan word. Die meeste spesies is insekte-eters, maar enkeles eet ook vrugte. Die neste is baie netjies en kan komvormig of toe wees. Dit word in bome, struike of tussen riet en gras gebou.


Die kleur Jade (Engels: Jade), is 'n skakering van groen met 'n ondertoon van blou. Die naam is afkomstig van die edelsteen jade, ook die niersteen genoem. Die eerste opgetekende gebruik van jade as 'n kleur se naam in Engels was in 1892. Volgens verskeie kleurskemas word jade as volg voorgestel: Lys van kleure


Maroela Media is 'n digitale mediahuis wat nuus en 'n verskeidenheid ander inligting in Afrikaans publiseer. Maroela Media het in Julie 2020 meer as 2.6 miljoen unieke besoekers gehad. Maroela Media het in Julie 2020 ook meer as 26 miljoen bladsye in een maand bedien, met meer as 12 miljoen besoeke in een maand, wat dit die grootste Afrikaanse nuusplatform ter wêreld maak. Maroela Media het op 29 Julie 2011 sy digitale deure vir die publiek geopen. Die mediahuis het ten doel om 'n gemeenskap van Afrikaanssprekendes op die internet te skep. Dit is deel van die Solidariteit Beweging en word gefinansier deur Solidariteit, AfriForum, Helpende Hand en die Dagbreek Trust. Maroela Media se redaksionele beleid strook met die doelwitte van die Solidariteit Beweging. Maroela Media publiseer 24 uur per dag nuus, elke dag van die jaar. Nuusberigte is die gewildste van alle inhoud wat op Maroela Media gepubliseer word. Ander inhoud sluit in sportnuus, resepte, Afrikaanse woorde, Afrikaanse uitdrukkings en taalwenke, nuus uit die vermaakwêreld, goeie nuus, geestelike artikels, tegnologie- en motornuus, rubrieke van meningsvormers in die Suid-Afrikaanse samelewing en lesersbriewe.


Die Pliensbachium is ’n chronostratigrafiese etage sowel as ’n geologiese tydsnede van onderskeidelik die sisteem en periode Jura (serie/epog Vroeë Jura). Dit verwys dus na ’n tydperk sowel as die gesteentes wat in dié tydperk gevorm het. Die tydperk was van sowat 190,8 tot 182,7 miljoen jaar gelede. Dit is voorafgegaan deur die Sinemurium en gevolg deur die Toarsium. Die Pliensbachium is genoem na die Duitse Pliensbach, sowat 30 km oos van Stuttgart. Die naam is in 1858 daaraan gegee deur die Duitse stratigraaf Albert Oppel. Die basis van die etage word gedefinieer deur die eerste voorkoms van die ammoniet Bificeras donovani en die ammonietgenera Apoderoceras en Gleviceras, en die bokant deur die eerste voorkoms van die ammoniet Eodactylites. Die globale stratotipepunt is in die ontsluiting van Wine Haven in Noordoos-Engeland. Gradstein et al. (2012) Meister et al (2006); Howart (2002) (en) Gradstein, F.M.; Ogg, J.G.; Schmitz, M.D. & Ogg, G.M.; 2012: A Geologic Time Scale 2012, Elsevier, ISBN 0444594256.


Japan Airlines (afgekort 'JAL') is 'n lugredery met sy hoofkwartier in Shinagawa, Tokio, Japan. Dit is die vlagdraer van Japan en sy vernaamste spilpunte is Narita Internasionale Lughawe en Tokio-Haneda Internasionale Lughawe, sowel as Osaka se Kansai Internasionale Lughawe en Osaka Internasionale Lughawe (Itami-lughawe). Die lugredery asook drie van sy filiale (J-Air, JAL Express en Japan Ocean Air) is lede van die "Oneworld" lugrederyalliansie. JAL-maatskappye in die groep sluit in Japan Airlines vir internasionale en plaaslike dienste; JAL Express vir internasionale en plaaslike laekoste dienste; J-Air, Japan Air Commuter, Japan Ocean Air en Air Ryukyu Commuter vir binnelandse verbindingsdienste, asook JAL Cargo vir vrag- en posdienste. Die JAL-groep se bedrywighede sluit in geskeduleerde en nie-geskeduleerde internasionale en plaaslike passasiers- en vragdienste na 220 bestemmings in 35 lande wêreldwyd, insluitende kodedeel. Die groep het tans (2022) 'n vloot van 156 vliegtuie, meestal Boeingmodelle. Gedurende die finansiële jaar geëindig 31 Maart 2009, het die lugrederygroep 52 miljoen passasiers en oor die 1,1 miljoen ton vrag en pos vervoer.


Die kleur aspersie is in 1993 deur "Crayola" geskep. Volgens verskeie kleurskemas word aspersie as volg voorgestel: Lys van kleure


Die 2014 Superrugbyseisoen het in Februarie 2014 afgeskop met voorseisoenwedstryde wat van middel Januarie gespeel is. Dit was die vierde seisoen van die vergrote 15-span-toernooi en die 19de van die rugbykompetisie tussen provinsiale spanne van die suidelike halfrond. Daar is elke naweek van 15 Februarie tot 31 Mei gespeel (met ’n drie-week breuk tussen rondtes 16 en 17 vir internasionale wedstryde) en die eindwedstryd was op 2 Augustus 2014 beslis. Die kompetisie is oor 23 weke beslis met ’n totaal van 125 wedstryde gespeel. Dit het begin met drie groepe van vyf spanne wat volgens lande ingedeel was (daar was dus ’n Australiese, Nieu-Seelandse en Suid-Afrikaanse groep). Die seisoenwedstryde het bestaan uit twee tipes wedstryde bestaan, nl.: Intergroepwedstryde – Elke span het tweekeer teen elk van die ander spanne in die groep gespeel, in tuis- en wegwedstryde. (Sien onderstaande tabelle vir groepe) Tussengroepwedstryde – Elke span het teen vier van die spanne van die ander twee groepe gespeel, waarvan vier wedstryde tuis was en vier wedstryde weg. Daar was dus teen een span van elke ander groep nié gespeel nie.


Curtisiaceae is die Assegaai-familie wat hoort tot die orde Cornales. Die familie is endemies aan Suider-Afrika en bestaan uit slegs twee boomspesies. Kenmerke van die familie is die teenoorstaande blare, klein immergroen blomme in eindstandige bondels en klein vrugte met min vrugvleis. Assegaai (Curtisia dentata) Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 Angiosperm Phylogeny Group (2009). "An update of the Angiosperm Phylogeny Group classification for the orders and families of flowering plants: APG III". Botanical Journal of the Linnean Society. 161 (2): 105–121. doi:10.1111/j.1095-8339.2009.00996.x. Geargiveer vanaf die oorspronklike (PDF) op 2017-05-25. Besoek op 2013-06-26. Wikimedia Commons het meer media in die kategorie Curtisiaceae. Wikispecies het meer inligting verwant aan Curtisiaceae Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Blyvooruitzicht was 'n gemeente van die Nederduitse Gereformeerde Kerk in die Sinode Goudland (voorheen Sinode van Wes-Transvaal). Die gemeente is in 1951 gestig. Die kerkgebou is geleë by Towerweg, Blyvooruitzicht. In 2013 was ds. M.J. Steyn die leraar, maar nadat hy die gemeente verlaat het, was dit einde 2015 vakant. Daar was in 2013 91 doop- en 237 belydende lidmate. Die gemeente is ingelyf by Carletonville, wat op sy beurt met Oberholzer-Wes as Carletonville-Wes saamgesmelt het. Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente De Deur was 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal). Die gemeente is in 1944 gestig van die moedergemeente Vereeniging afgestig as dié gemeente se eerste dogter en het destyds bekendgestaan as Vereeniging-Wes. Die kerkgebou is geleë op die Ou Johannesburgpad, De Deur. In 2015 was die leraar dr. A.C. du Toit. Daar was in daardie jaar 25 doop- en 95 belydende lidmate. In 2014 het die belydende afgeneem tot 90, maar die dooplidmate steeds 25 getel, dieselfde syfers wat in die 2016-Jaarboek van die NG Kerk aangegee word. In 2015 of '16 is die gemeente ingelyf by Olyfdal. Frederik Jacobus Badenhorst, 1974 – 8 Mei 1988 (aanvaar sy emeritaat) Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Hierdie artikel is ’n saadjie. Voel vry om Wikipedia te help deur dit uit te brei.


Die Achajers (Grieks: Ἀχαιοί, Akhaioí) is een van die name vir die Grieke wat in Homeros se Ilias (598 keer) en Odussee voorkom. Ander algemene name vir hulle is die Danaërs (Δαναοί, Danaoi; 138 keer in die Ilias) en Argeërs (Ἀργεῖοι, Argeioi; 182 keer in die Ilias). Al dié name is as sinonieme gebruik vir die algemene Griekse beskawing. In die historiese tydperk was die Achajers die inwoners van die streek Achaje, in die noordelike Sentraal-Peloponnesos. Die stadstate van die streek het later ’n konfederasie gestig bekend as die Achajerbond, wat in die 3de en 2de eeu v.C. invloedryk was. Die "langharige Achajers" van Homeros sou deel gewees het van die Miceense beskawing wat Griekeland sedert omstreeks 1600 tot 1100 v.C. oorheers het. Teen die Argaïese en die Klassieke tydperk het "Achajers" verwys na inwoners van die veel kleiner streek Achaje. Herodotos identifiseer die Achajers van die Noord-Peloponnesos as afstammelinge van die vroeëre, Homeriese Achajers. Volgens Pausanias, ’n geograaf van die 2de eeu v.C., is die naam Achajers oorspronklik aan die Grieke van Argolis en Lakonië gegee.


In wiskunde en lineêre algebra is 'n matriks 'n vierkantige of reghoekige reeks van getalle, simbole, of uitdrukkings, gerangskik in rye en kolomme. 'n Martiks se grootte word gegee deur byvoorbeeld 4 by 8 (4x8), d.w.s dat die matriks vier rye en agt kolomme het. 'n Matriks word dikwels aangedui met 'n hoofletter: A = [ 1 9 − 13 20 5 − 6 ] . {\displaystyle A={\begin{bmatrix}1&9&-13\\20&5&-6\end{bmatrix}}.} 'n voorbeeld van 'n 2 by 3 (2x3)matriks Vir Matriks A {\displaystyle A} en B {\displaystyle B} waar AT en BT die getransponeerde matriks en A-1 en B-1 die inverse matriks van A en B afsonderlik is A ( B + C ) = A B + A C {\displaystyle A(B+C)=AB+AC} ( A + B ) T = A T + B T {\displaystyle (A+B)^{T}=A^{T}+B^{T}} ( A B )


Herakleopolis (Grieks: Ἡρακλεόπολις, Latyn: Heracleopolis Magna) was die hoofstad van die 20ste nomos (administratiewe streek) van Antieke Egipte. Dit is sowat 15 km wes van die hedendaagse stad Beni Suef geleë. In Egipties het dit Henen-nesoet, Nen-nesoe of Hwt-nen-nesoe geheet, wat beteken "huis van die koninklike kind". Die datum van die eerste nedersetting op die terrein is onbekend, maar ’n inskrywing op die Palermosteen vertel van farao Den se besoek aan die heilige Herisjef-meer by Nenj-neswt, die stad se antieke naam. Dit moes dus al in die middel van die 1ste Dinastie bestaan het, omstreeks 2970 v.C. Herakleopolis het tussen 2181-2055 v.C., tydens die Eerste Oorgangstydperk, belangrik geword en sy hoogtepunt bereik. Ná die val van die Ou Ryk is Egipte verdeel in Bo- en Benede-Egipte en Herakleopolis het die hoofstad van laasgenoemde geword. Die stad het Benede-Egipte in so ’n mate beheer dat Egiptoloë soms na die tyd tussen die 9de en 10de Dinastie (2160-2025 v.C.) verwys as die Herakleopolitaanse Tydperk.


Hoeni (oorspronklike naam onbekend) was ’n farao van die 3de Dinastie tydens die Ou Ryk van Antieke Egipte. Daar word geglo het hy 24 jaar lank regeeer, tot omstreeks 2600 v.C. Hoeni se posisie as laaste koning van die 3de Dinastie lyk redelik seker, maar daar is nog taamlike onsekerheid oor die volgorde van die heersers aan die einde van dié tydperk. Dit is ook onseker onder watter Griekse naam Hoeni bekend was – moontlik as Aegyptiacae volgens Manetho of Aches volgens Winfried Barta. Baie Egiptoloë glo Hoeni was die pa en direkte voorganger van Snofroe, maar dit word betwis. Hoeni word beskou as ’n verwarrende figuur in die geskiedenis omdat hy lank in Egiptiese tradisies onthou is, maar min dokumente, voorwerpe of monumente oor hom behoue gebly het. Hoeni kom nie baie voor in die geskiedenis nie; die meeste verwysings na hom is indirek. Die eerste is ’n stele van rooi graniet wat in 1909 op die eiland Elephantine ontdek is. Die inskripsie noem ’n koninklike paleis van Hoeni en skryf Hoeni se naam binne ’n cartouche.


Poets' Corner is die naam waarmee tradisioneel na die Suidelike Dwarsskip van die Westminster-abdy te Londen verwys word omrede die honderdtal digters, dramaturge en skrywers wat hier ter ruste gelê is of met monumente herdenk word. Die eerste digter, wat sy laaste rusplek in Poets' Corner gevind het, was Geoffrey Chaucer in 1556. Oor die eeue heen het die tradisie ontstaan om hier persoonlikhede te begrawe of te herdenk wat 'n beduidende bydrae tot die Britse kultuur gelewer het. Die oorgrote meerderheid persoonlikhede, aan wie hierdie eer betoon is, was skrywers. In 2009 is die stigters van die Koninklike Ballet (Royal Ballet) op 'n vloersteen herdenk, terwyl die Victoriaanse skryfster Elizabeth Gaskell op 25 September 2010 met 'n paneel in die gedenkvenster vereer is. Die vroeëre Britse laureaat-digter Ted Hughes is op 6 Desember 2011 met 'n vloersteen herdenk, en dieselfde eer is ter geleentheid van die vyftigste herdenking van sy sterfdag op 22 November 2013 aan die skrywer C.S. Lewis betoon. Westminster Abbey - Poets' Corner. Besoek op 3 Julie 2018


Braxton Bragg Comer (* 7 November 1848, † 15 Augustus 1927) was 'n Amerikaanse planter, entrepreneur en Demokratiese politikus wat tussen 1907 en 1911 as 33ste goewerneur van Alabama gedien het en in 1920 as Amerikaanse senator vir dié deelstaat verkies is. Die familie, waarin hy gebore is, was indertyd een van die invloedrykstes en welvarendstes in Alabama. As goewerneur het Comer spoorweghervorming teweeggebring en tariewe vir besighede in Alabama verlaag om hulle meer mededingend met hul eweknieë in ander deelstate te maak. Hy het publieke befondsing vir die openbare skoolstelsel verhoog en sodoende die aantal plattelandse en hoërskole in elke distrik van Alabama verhoog, net soos dié deelstaat se geletterheidsyfer. Naas sy belange in die Comer-familie se mielies- en katoenplantasies, wat oor 30 000 akkers of 120 km² gestrek het, het hy ook belange in die mynboubedryf gehad. Die Comers het hul eie myne, die Eureka Mines, naby Birmingham bedryf. In 1897 het hy saam met die Trainer-familie $10 000 belê om tekstielmeule in Alabama te stig. Hy is as voorsitter van Avondale Mills in Birmingham benoem, 'n pos wat hy tot en met sy afsterwe in 1927 beklee het.


Archaea is ’n domein van eensellige mikroörganismes. Dié mikrobes is prokariote, wat beteken hulle het geen selkern of enige ander organelle in hul selle wat deur ’n membraan omsluit word nie. Archaea is aanvanklik as bakterieë geklassifiseer en het die naam Archaebacteria (in die koninkryk Monera) gekry, maar dié klassifikasie is verouderd. Hul selle het unieke eienskappe wat hulle skei van die ander twee domeins van lewe: Bacteria en Eukaryota. Archaea word verder verdeel in vier filums. Archaea is eers beskou as ekstremofiele wat in uiters ongunstige toestande soos warmwaterbronne en soutmere voorkom, maar hulle is sedertdien ontdek in ’n groot verskeidenheid habitats, onder meer in die menslike kolon en naeltjie. Hulle is veral talryk in die oseane, en die archaea in plankton kan een van die grootste groepe organismes op die planeet wees. Archaea is ’n belangrike deel van lewe op Aarde en kan ’n rol speel in beide die koolstof- en stikstofsiklus. Pace NR (Mei 2006). "Time for a change". Nature. 441 (7091): 289. Bibcode:2006Natur.441..289P. doi:10.1038/441289a. PMID 16710401. Dunn, Rob.


Hồ Chí Minh (Nghệ An, 19 Mei 1890 - Hanoi, 2 September 1969) gebore as Nguyễn Sinh Cung en ook bekend as Nguyễn Tất Thành en Nguyễn Ái Quốc, was 'n Viëtnamese kommunistiese rewolusionêre leier. Hy het as die premier (1945-1955) en president (1945-1969) van die Demokratiese Republiek van Viëtnam (Noord-Viëtnam) gedien. Hy het 'n sleutelrol in die stigting van die Demokratiese Republiek van Viëtnam in 1945 gespeel, asook in die stigting van die Volksleër van Viëtnam (PAVN) en die Viëtkong (NLF of VC) tydens die Viëtnamoorlog. Hy lei die onafhanklikheidsbeweging Viet Minh vanaf 1941, stig die kommunistiese Demokratiese Republiek van Viëtnam in 1945 en verslaan die Franse Unie in 1954 tydens die Slag van Điện Biên Phủ. Hy dra sy mag in 1955 weens gesondheidsprobleme oor, maar bly tot sy dood 'n sigbare boegbeeld en bron van inspirasie vir die Viëtnamese wat vir 'n verenigde, kommunistiese Viëtnam veg. Na die oorlog is Saigon, die hoofstad van Suid-Viëtnam, na Ho Chi Minh-stad hernoem. Hierdie artikel is ’n saadjie.


HFC EDO is 'n Nederlandse amateursokkerspan in Haarlem wat in die Sondag Topklasse speel. Die span se tuisveld is die Noordersportpark, wat net 100 meter van die Haarlem Stadion geleë is. Tussen 1954 en 1971 het die klub professionele sokker gespeel, en het in die seisoen van 1959/60 die kampioenskap in die Tweede divisie gewen. Die span het sterk mededinging met hulle stadsgenoot Koninklijke HFC, wat ook in die Topklasse speel. Tweede Divisie (1) 1959/60 (naaswenner (1): 2003/04) Henk Schijvenaar Joop Wille Hierdie artikel is ’n saadjie. Voel vry om Wikipedia te help deur dit uit te brei.


Die Bolus Herbarium is 'n herbarium by die Universiteit van Kaapstad wat uit 350 000 plantspesies bestaan. Dr. Harry Bolus, (1834–1911), 'n ryk Kaapstadse sakeman, het sy versameling in 1865 in Graaff-Reinet begin, en dit is nou die oudste funksionerende herbarium in die land. Ná sy dood het die Suid-Afrikaanse Kollege (sedert 2 April 1918 die Universiteit van Kaapstad) sy herbarium, 'n biblioteek bestaande uit duur, unieke en vroeë boeke oor die botanie en 'n aansienlike bedrag geld vir die onderhoud en die uitbou van die versameling geërf. In 1924 is 'n spesiale gebou in Kirstenbosch vir die herbarium gebou, maar dit het naderhand nie geskik geblyk nie. Daarom is die herbarium in 1938 na die kampus verskuif. Dr. Louisa Bolus, Harry se niggie, was tot met haar dood in 1970 ook aan die herbarium verbonde. Navorsing en onderrig in botanie en ekologie by die herbarium dek 'n wye veld. Dit fokus op aspekte van die Kaapse flora soos taksonomie, inheemse plante, biogeografie en sistematiek en evolusie. Wetenskaplikes van oor die hele wêreld gebruik hierdie herbarium vir hul navorsing.


Lord Herbert John Gladstone (1854 - 1930) was die eerste Goewerneur-generaal van Suid-Afrika. Hy is in Engeland gebore en is die seun van die Britse Premier, W.E. Gladstone. Hy ontvang opleiding aan Eton-kollege en Universiteit van Oxford. Hy was eers die private sekretaris vir sy vader en in 1880 word hy verkies tot die Parlement. Eers was hy die minister van Binnelandse Sake van 1905 - 1910 en toe word hy aangestel as Goewerneur-generaal van die Unie van Suid-Afrika. Hy keer in 1914 terug na Engeland. Ensiklopedie van Suidelike Afrika, Eric Rosenthal, 1967 Hierdie artikel is ’n saadjie. Voel vry om Wikipedia te help deur dit uit te brei. Gladstone was, volgens skrywe van Emily Hobhouse aan genl. Smuts, na die mening van van Lord Courtney nie 'n goeie aanstelling vir die Unie nie. Hobhouse skryf in 'n naskrif soos volg: “Alas it is true about Gladstone being your new Governor-General – a very bad appointment, thinks Lord Courtney.”


Jack the Ripper is die bekendste naam van verskeie wat aan ’n ongeïdentifiseerde reeksmoordenaar gegee is wat in 1888 hoofsaaklik in die arm Whitechapel-gebied van Londen bedrywig was. Die naam het ontstaan nadat die polisie ’n brief van iemand gekry het waarin die skrywer homself so genoem en beweer het hy is die moordenaar. Daar word algemeen geglo die brief was ’n siek grap, of dat dit deur ’n joernalis geskryf kon gewees het om belangstelling in die storie te verhoog. In misdaadlêers en koerante is hy aanvanklik die Whitechapel-moordenaar of "Leather Apron" genoem. Aanvalle wat met Jack the Ripper verbind word, was gewoonlik op vroulike prostitute wat in die arm dele van Londen gewerk het. Hul keel is afgesny voordat die onderlyf vermink is. Die feit dat inwendige organe uit minstens drie van die slagoffers verwyder is, het gelei tot voorstelle dat die moordenaar kennis van die menslike anatomie of chirurgie het. Vanweë die geweld van die moorde het die publiek dit al hoe meer verbind met een mens, wat hulle Jack the Ripper begin noem het. Die groot dekking van die moorde in koerante het daartoe gelei dat hy ’n internasionale legende geword het.


David Cross is 'n Oscar-bekroonde Amerikaanse komediant en akteur. Hy was veral bekend vir sy rol in Mr. Show with Bob and David (1995-1998), Arrested Development (2003-2006), Alvin and the Chipmunks (2007), Alvin and the Chipmunks: The Squeakquel (2009), en Alvin and the Chipmunks: Chipwrecked (2011). Wikimedia Commons het meer media in die kategorie David Cross. Hierdie artikel is ’n saadjie. Voel vry om Wikipedia te help deur dit uit te brei.


Möngke Khan (Mongools: Мөнх хаан, Chinees: 蒙哥汗; 10 Januarie 1209 – 11 Augustus 1259) was die vierde Groot Khan van die Mongoolse Ryk, van 1 Julie 1251 tot 11 Augustus 1259. Hy was die eerste Groot Khan van die Toloei-lyn en het groot hervormings teweeggebring om die ryk se administrasie te verbeter. Onder Möngke het die Mongole Irak en Sirië verower, sowel as die Koninkryk van Nanzhao. Sy opvolger, Koeblai Khan, wat die Yuan-dinastie gestig het, het hom ná sy dood die Sjinese tempelnaam keiser Xianzong van Yuan gegee. Encyclopædia Britannica "Möngke" Hierdie artikel is vertaal uit die Engelse Wikipedia


Mihai Eminescu (15 Januarie 1850 – 15 Julie 1889) was 'n bekende en invloedryke Roemeense digter. Van sy bekende gedigte sluit in: Luceafărul ("Aandster"), Oda în metru antiek ("Ode in antieke meter"), en die vyf Scrisori (briewe / satires). Eminescu was aktief in die Junimea-literêre gemeenskap en het as redakteur van Timpul, die amptelike koerant van die Konserwatiewe Party, gedien. Hierdie artikel is ’n saadjie. Voel vry om Wikipedia te help deur dit uit te brei.


Die bosveldreënpadda (Breviceps adspersus) is 'n padda wat in die noordelike en oostelike gedeelte van Suid-Afrika voorkom. Dit kom ook in die Tuinroete voor. Die padda se rug is bruin, taankleurig en dofgeel gevlek met die pens wat wit is. Die padda bring die grootste gedeelte van sy lewe ondergronds in 'n slapende toestand deur. Dit verskyn dikwels in groot getalle na reën. Die hoofvoedsel is termiete. Natuurlewe van Suid-Afrika Duncan Butchart Struik Nature 2012 ISBN 978-1-4317-0248-0 Wikimedia Commons het meer media in die kategorie Bosveldreënpadda. Wikispecies het meer inligting verwant aan Bosveldreënpadda Hierdie artikel is ’n saadjie. Voel vry om Wikipedia te help deur dit uit te brei.


Harlekyngroen is 'n helderskerp skakering van die kleur groen. Volgens verskeie kleurskemas word harlekyngroen as volg voorgestel: Lys van kleure


Kadmiumrooi is 'n skakering van rooi kleur. Volgens verskeie kleurskemas word kadmiumrooi as volg voorgestel: Lys van kleure Hierdie artikel is ’n saadjie. Voel vry om Wikipedia te help deur dit uit te brei.


Qoloramond (uitgespreek Kologamond) is geleë aan die kus, 38 km noord-oos van Oos-Londen in die Oos-Kaap, Suid-Afrika. Lys van dorpe in Suid-Afrika "Hoofplek Qoloramond". Sensus 2011. Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Die Albaniese Wikipedia is die Albaniese uitgawe van Wikipedia, 'n gratis aanlynensiklopedie. Dit het tans ongeveer 84 844 artikels, en is die 75ste grootste Wikipedia. Die Wikipedia het tans 259 490 bladsye, waarvan 84 844 artikels is. Dit het 139 958 geregistreerde gebruikers, waarvan 333 as aktief gereken word. Hierdie gebruikers het in totaal 2 417 341 wysigings aangebring en 4 716 lêers opgelaai. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Clarens is ’n gemeente van die Nederduitse Gereformeerde Kerk op die Vrystaatse dorpie Clarens. Dit was met stigting die 62ste gemeente in die Vrystaatse Sinode. Daar is heelwat interessante historiese gebeurtenisse verbonde aan die dorp Clarens, wat in 1912 gestig is. Die dorp heet na die dorp Clarens in Switserland om die volgende redes: (a) Net soos Clarens in Switserland is ook hierdie dorp tussen pragtige berge geleë. (b) Die dorp is uitgelê op die slagveld waar president Kruger (destyds kommandant) in 1866 teen die Basoeto's geveg het, tydens die oorlog tussen pres. Brand van die OVS en Mosesj; omdat pres. Kruger in Switserland oorlede is, het die stigters van hierdie dorp dit goed gedink om die dorp met pres. Kruger se nagedagtenis te assosieer. 'n Beter en gepaster naam kon hulle seker nie gekies het nie, aldus Ons gemeentelike feesalbum. 'n Paar kilometer buite die dorp staan ’n klein monument ter ere van die Transvalers wat daar gesneuwel het. Nog geskiedkundige gebeurtenis aan Clarens verbonde is die oorgawe gedurende die Anglo-Boereoorlog van genl.


Die Kaapse dwergverkleurmannetjie (Bradypodion pumilum) is 'n verkleurmannetjie wat endemies is aan Kaapstad en omgewing. Hulle leef in struike en die woudrande in fynbos. Die verkleurmannetjie is 6 tot 8 cm lank. Dit is 'n klein boomlewende reptiel. Die oë is keëlvormig en dit het 'n grypstert. Die reptiel is gewoonlik bedags bedrywig en vreet vlieë en ander insekte wat met die klewerige tong gevang word. Slange, vleiloeries en laksmanne is die verkleurmannetjie se vyande. Van die moontlike subspesies van B. pumilum wat nog nie deur genetiese toetsing bevestig is nie, sluit in: Tipies Fynbos Renosterveld (moontlik 'n hibried tussen B. pumilum en B. occidentale) "Cape dwarf chameleon". SANBI. Natuurlewe van Suid-Afrika Duncan Butchart Struik Nature 2012 ISBN 978-1-4317-0248-0 Wikimedia Commons het meer media in die kategorie Kaapse dwergverkleurmannetjie. Wikispecies het meer inligting verwant aan Kaapse dwergverkleurmannetjie "Verkleurmannetjies". Mieliestronk. Geargiveer vanaf die oorspronklike op 19 Mei 2021. Hierdie artikel is ’n saadjie. Voel vry om Wikipedia te help deur dit uit te brei.


Elsburg is 'n dorpie 6 km suidoos van Germiston, op die Oos-Rand van Gauteng. "Subplek Elsburg". Sensus 2011.


Botshabelo is 'n dorpie in Nkangala-distriksmunisipaliteit in Mpumalanga, Suid-Afrika. Die nedersetting is oorspronklik as 'n sendingstasie van die Berlynse Sendinggenootskap gestig in Februarie 1865. Die kerkie op Botshabelo 'n Stokou petrolpomp en sleepploeg voor die sendingstasie. Ndebele-dorp Fort Merensky Lys van dorpe in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4 Wikimedia Commons het meer media in die kategorie Botshabelo, Mpumalanga. Hierdie artikel is ’n saadjie. Voel vry om Wikipedia te help deur dit uit te brei.


Walkerville is 'n nedersetting in Gauteng, Suid-Afrika. Die dorp is noord van Meyerton en ongeveer 30 km suid van Johannesburg. Lys van dorpe in Suid-Afrika "Hoofplek Walkerville". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Dr. Servaas Hofmeyr Rossouw (Montagu, Saterdag 11 Januarie 1890 – Kaapstad, Maandag 11 Junie 1956) was ’n predikant in die Nederduitse Gereformeerde Kerk en die vader van Suid-Afrika se presidentsvrou Elize Botha. Sy nasate onthou hom as werklik baie meelewend met sy gemeentelede en baie gelief, en dat hy eintlik sy tyd ver vooruit was. Hy was 'n diep denkende man, wat ook 'n studie – vanuit 'n Christelike perspektief – oor die hemelruim en astronomie gemaak het, buiten sy besondere kennis van die Bybel. Hy kon volgens oorlewering Grieks en Hebreeus vlot praat en word onthou as 'n intellektuele reus. Rossouw was die seun van Daniel Hendrik Rossouw van die plaas Eikeverbly, Montagu. Hy matrikuleer op sy tuisdorp en gaan na Stellenbosch vir voorbereidende studie waarna hy in 1914 na Princeton in die VSA vertrek. Ná sy proponentseksamen daar het hy na die Universiteit van Chicago gegaan en sy M.A.-graad dar behaal. Op aanbeveling van prof. dr. B.B. Wakefield is hy toe na Louisville, Kentucky, waar hy met die onderskeiding van magna cum laude doktor in die godgeleerdheid gepromoveer het onder die toe wêreldbekende prof. dr.


Willows is 'n voorstad van Bloemfontein in die Vrystaat. Subplek Willows tydens die 2011-Sensus.


Jenson Button (gebore in Frome, Somerset, Engeland op 19 Januarie 1980) is 'n Formule Een-renjaer van Engeland. Hy het al vir die spanne Williams, Benetton, Renault, BAR en Honda gejaag. Hy neem 'n blaaskans in 2017 en is tans 'n reserwebestuurder vir die McLaren-Honda-renspan. "FIA entry list reveals driver numbers, confirms Chilton". Formula1.com (in Engels). Formula One Administration. 10 Januarie 2014. Geargiveer vanaf die oorspronklike op 1 Maart 2015. Besoek op 27 Desember 2014. HAT Taal-en-feitegids, Pearson, Desember 2013, ISBN 978-1-77578-243-8 Hierdie artikel is ’n saadjie. Voel vry om Wikipedia te help deur dit uit te brei.


Die Boeddhistetradisie kom in verskeie vorme in Suid-Afrika voor. Daar is verskeie tempelsentrums en groepe in die stedelike gebiede, en die land het waarskynlik die grootste Boeddhistegemeenskap in Afrika. Verskeie groepe Boeddhiste is in die 1680's uit Suidoos-Asië na die Kaapkolonie gebring en baie werkers wat in die laaste deel van die 19de eeu uit Indië na Natal gebring is, was Boeddhiste of Hindoes wat hulle later tot die Boeddhisme bekeer het. Verskeie Boeddhistegroepe het in die 1970's in die groot stede ontstaan en sedert die middel 1980's het die land se Boeddhistetradisies gegroei. Dit sluit in Theravada-, Zen-, Nichiren- en Tibettaanse skole. Die Fo Guang Shan-orde het die Nan Hua-tempel, die grootste Boeddhistetempel in Afrika, in Bronkhorstspruit opgerig. Ander Boeddhistekulture het in KwaZulu-Natal, Johannesburg en Kaapstad ontstaan. ’n Ondersoek het in 2003 getoon dat daar in die laat 1990's altesaam 6 000 Boeddhiste in Suid-Afrika was uit ’n bevolking van 42 miljoen (of 0,01% van die bevolking). Volgens ramings in 2010 het dit gegroei tot tussen 0,2% en 0,3% van die bevolking.


Die NG gemeente Benoni-Oos is een van net drie oorblywende gemeentes van die Nederduitse Gereformeerde Kerk wat nog die Oos-Randse stad Benoni se naam dra nadat Benoni-Wes by Benoni ingelyf is, waarna laasgenoemde in 2012 by Farrarmere ingelyf is. Die gemeente is op 12 Oktober 1945 van twee moedergemeentes afgestig, naamlik Benoni en Benoni-Noord. Dit was 'n tyd van ongekende uitbreiding in die Transvaalse kerk. In daardie dekade (1940-'49) het die gemeentes in die Sinodale gebied, wat destyds Midde-Afrika ingesluit het, toegeneem van 121 tot 204 (8,3 per jaar) en in die daaropvolgende dekade tot 325 (12,1 per jaar). Die eerste diens is op 14 Oktober 1945 deur ds. J.L. Grobler, die konsulent, in die Marthinus Nel-gedenksaal gehou, by watter geleentheid die eerste kerkraadslede in hulle amp bevestig is. Die tekswoord by dié geleentheid was Hand. 14:23: “En hulle het in elke gemeente vir hulle deur opsteek van hande ouderlinge laat kies." Die gemeente het by afstigting bestaan uit vyf losstaande sentra, en in die begin is eredienste by op verskillende plekke om die beurt gehad.


Samsara (Sanskrit: saṃsāra), is die herhalende siklus van geboorte, lewe en die dood (reïnkarnasie) sowel as ’n mens se optrede en die gevolge daarvan in die verlede hede en toekoms. Dit kom voor in Hindoeïsme, Boeddhisme, Bon, Djainisme, Taoïsme, en Sikhisme. Volgens dié gelowe is ’n mens se huidige lewe net een van baie lewens wat terugstrek in die verlede en vooruitstrek na toekomstige inkarnasies. Tydens elke lewe bepaal die gehalte van jou dade (karma) jou toekomstige lot. Die Boeddha het geleer dié siklus het geen begin nie, maar ’n mens kan dit beëindig deur insig in realiteit te kry. Die doel van hierdie gelowe is om hierdie waarheid te besef, waarna moksha of nirwana (bevryding) moontlik is. Saṃsāra is ’n Sanskrit-woord wat letterlik "deurgang" beteken; dit verwys na die baie vlakke van bestaan wat betrokke is in die siklus van die dood en hergeboorte. Die historiese oorsprong van ’n begrip wat dui op herhalende reïnkarnasies is onduidelik, maar dit kom in die middel van die 1ste millennium v.C. voor in godsdienstige en filosofiese tekste in beide Indië en Antieke Griekeland.


Karmamudra is ’n praktyk in Vajrayana-Boeddhisme van die beoefening van seks met ’n fisieke of gevisualiseerde maat. Wanneer die maat gevisualiseer word, is hulle bekend as die jnanamudra. Tantra gebruik "kundige middele" om dit wat ’n beoefeneaar met samsara verbind, te omskep in ’n spiritueel bevrydende praktyk. Judith Simmer-Brown verduidelik hoe karmamudra gebruik kan word om die aard van passie te verken: Daar is tradisioneel drie maniere om die aard van passie te verken in die joga-tradisie van Tantra. Eerstens kan iemand in die skeppingsfase die yidams as yab-yum in seksuele eenheid visualiseer. Tweedens kan die beoefening van tummo (caṇḍalī), of die voortbrenging van interne hitte, behaal word deur die subtiele beweging van asemhaling in die sentrale kanaal. Derdens kan iemand sogenaamde seksuele joga met ’n maat beoefen. Deur bewus te word van die ware aard van passie in al hierdie vorme, verander gewone passie in die basis vir die ervaring van groot geluksaligheid (mahasukha), wat die beëindiging van emosionele en geestelike verduistering in ’n mens se praktyk grootliks bespoedig.


Die Lancia Medusa is 'n konsepmotor wat deur Giugiaro ontwerp en by die Turynse Motorskou in 1980 bekendgestel is. Dit is gebaseer op die onderstel en meganika van die Lancia Montecarlo. Hierdie artikel is ’n saadjie. Voel vry om Wikipedia te help deur dit uit te brei.


Die gryseekhoring (Sciurus carolinensis) is 'n eekhoring wat in die Kaapstad omgewing voorkom. Die soogdier is inheems aan Noord-Amerika en is via Groot-Brittanje na Suid-Afrika ingevoer. Dit is 'n middelgroot knaagdier met 'n spikkelgrys pels, ligte pels en lang waaierstert. Hulle vreet meestal dennesaad en akkers. Natuurlewe van Suid-Afrika Duncan Butchart Struik Nature 2012 ISBN 978-1-4317-0248-0 Linzey, A.V., Koprowski, J. & NatureServe (2008). Sciurus carolinensis. 2008 IUBN Rooi Lys van bedreigde spesies. Internasionale Unie vir die Bewaring van die Natuur 2008. Verkry op 2008-11-18. Thorington, R.W., Jr.; Hoffmann, R.S. (2005). "Sciurus (Sciurus) carolinensis". In Wilson, D.E.; Reeder, D.M (reds.). Mammal Species of the World: a taxonomic and geographic reference (3rd uitg.). The Johns Hopkins University Press. pp. 754–818. ISBN 0-8018-8221-4. OCLC 26158608. Wikimedia Commons het meer media in die kategorie Gryseekhoring. Wikispecies het meer inligting verwant aan Gryseekhoring Hierdie artikel is ’n saadjie. Voel vry om Wikipedia te help deur dit uit te brei.


Die Erasmusprys is een van Europa se mees gesogte eerbewyse. Die Nederlandse Praemium Erasmianum-stigting ken dit jaarliks toe aan mense of instellings wat 'n buitengewoon belangrike bydrae op kulturele, maatskaplike of sosiaal-wetenskaplike gebied gelewer het. Die prys is na die Nederlandse Renaissance-humanis Desiderius Erasmus genoem. Die prysgeld beloop tans (2015) €150,000. Die Erasmusprys van 2015 is aan die Wikipedia-gemeenskap toegeken. "Britse schrijfster A.S. Byatt krijgt Erasmusprijs" (in Nederlands). NOS. 17 Januarie 2016. Besoek op 17 Januarie 2016. "Press release: Erasmus Prize 2016 awarded to A.S. Byatt". 2016-01-17. Besoek op 2016-01-17. "Nieuws :: Praemium Erasmianum". www.erasmusprijs.org (in Nederlands). Geargiveer vanaf die oorspronklike op 10 April 2018. Besoek op 2017-02-20. Press release: 2018 Erasmus Prize awarded to Barbara Ehrenreich (Opgespoor op 1 Mei 2018) Press release: 2019 Erasmus Prize awarded to John Adams (Opgespoor op 21 Februarie 2019) "Grayson Perry". Praemium Erasmianum Foundation. 5 Oktober 2020. Besoek op 13 Oktober 2020. Wikimedia Commons het meer media in die kategorie Erasmusprys. Amptelike webtuiste


Sibasa is 'n dorp in die Limpopoprovinsie van Suid-Afrika en die voormalige hoofsetel van die Venda tuisland. Na Venda se onafhanklikheidsverklaring in 1979, is die hoofstad en parlement na Thohoyandou verskuif. Lys van dorpe in Suid-Afrika Subplek Sibasa Sensus 2001.


Die Samara (Russies: Сама́ра) is ’n 594 km lange rivier in die Europese deel van Rusland. Die stad Samara is by die samevloei van die Wolga- en Samarariviere geleë. Hierdie artikel is ’n saadjie. Voel vry om Wikipedia te help deur dit uit te brei.


Die Gereformeerde kerk Pinetown is, soos die naam aandui, ’n gemeente van die Gereformeerde Kerke in Suid-Afrika (GKSA) op Pinetown in KwaZulu-Natal Die Gereformeerde kerk Durban het op 17 Desember 1954 ’n perseel op Pinetown gekoop en op 8 Junie 1957 is ’n kerksaal, bekend as die Amajuba-saal, op dié grond in gebruik geneem. Ds. P. de Klerk het die hoeksteen gelê. In 1970 is dié saal teen ds. De Klerk se sin verkoop. In die loop van die dekade ná 1960 het die moedergemeente Durban so gegroei dat die 12 wyke wes van die ou Suidkuspad in 1968 as die Gereformeerde kerk Durban-Wes kon afstig. Mettertyd het die toename in Gereformeerdes in die Pinetown-deel van dié gemeente die afstigting van die Gereformeerde kerk Pinetown moontlik gemaak, en wel op 5 Oktober 1986. Aanvanklik is eredienste in ’n plaaslike skoolsaal gehou, maar die gemeente het van die begin af die behoefte aan ’n eie kerkgebou gevoel. Die plaaslike munisipaliteit het pogings om ’n kerkperseel te bekom teengestaan. Die kerksaal van die NG gemeente Pinetown in Voortrekkerstraat, wat destyds as ’n preprimêre skool gebruik is, was in die mark.


Die baardskeerder-spinnekoppe (Solifugae) is 'n orde van geleedpotige, spinnekopagtige (Arachnida) diere, wat ook onder andere haarskeerders, jagspinnekoppe en rooiromanne genoem word. Hulle is egter nie regte spinnekoppe nie. Die orde omvat meer as 1 000 spesies in ongeveer 153 genera. Die diertjies kom in warm, droë en by voorkeur woestynagtige gebiede voor, op alle kontinente behalwe Australië en Antarktika. Hulle word veral in Noord-Afrika en die Midde-Ooste aangetref. Hulle vreet termiete, sprinkane, allerlei insekte, maar ook klein knaagdiere, akkedisse, slange en voëltjies. Die grootste spesies word (met pote ingesluit) 12-15 cm groot. Hulle het 'n geniepsige byt, maar is normaalweg nie gevaarlik vir mense nie. Hulle hardloop soms agter mens se skaduwee aan, wat die indruk skep dat hulle jou jaag. Baardskeerdersbos in die Rooi-Strandveld van die Overberg in die Wes-Kaap is waarskynlik na hierdie diere genoem. Die kaaktasters lyk soos die ledemate, maar daar is 'n klewerige gedeelte aan die voorpunt, wat gebruik word om die prooi mee te vang. Hulle is aktiewe roofdiere en hul dieet kan selfs klein gewerweldes insluit.


Die Gereformeerde kerk Grootfontein is ’n Gereformeerde gemeente op die Namibiese dorp Grootfontein. Dis amptelik op 29 Mei 1943 gestig en het sy 75-jarige bestaan in die naweek van 26 en 27 Mei 2018 gedenk. Ds. H.S. van Jaarsveld, na wie die Gereformeerde kerk Biermanskool oorspronklik Vanjaarsveld genoem is ter ere van sy baanbrekerswerk in Suidwes-Afrika, het as konsulent gehelp met die bediening van die Gereformeerdes in die noorde van die gebied. Onder sy leiding is Grootfontein in 1943 gestig, naas die gemeente Outjo (1930), die tweede oudste gemeente in die noorde. Aanvanklik het die gemeente byeengekom in die Hervormde kerkgebou, want dié kerkverband was reeds gevestig op die dorp nadat sy plaaslike gemeente op 4 September 1937 gestig is, 35 dae ná die eerste Hervormde gemeente in Suidwes, Gobabis, en 14 dae ná die tweede, Otjiwarongo. In Grootfontein se geval is die plaaslike NG gemeente (gestig in 1944) dan ook die jongste van die drie Afrikaanse Kerke. Dié Hervormde kerkgebou het die Gereformeerdes tot 1956 gebruik toe hulle hul eie kerk opgerig het. Op 17 September 1949 het die jong Gereformeerde gemeente die plaaslike munisipaliteit skriftelik vir ’n kerkerf gevra.


Die wildekomkommer (Cucumis Myriocarpus) is 'n plantspesie wat deel is van die Cucurbitaceae-familie. Die wetenskaplike gesag van die spesie behoort aan Naudin, soos gepubliseer in Annales des Sciences Naturelles; Botanique, Series 4 11: 22. 1859. Daar bestaan gevalle van vee-verliese wat verband hou met die eet van wildekomkommers. Die reuk van die plant maak dit onsmaaklik en die dood van diere as gevolg van die plant is nie algemeen nie. Die meeste probleme kom voor wanneer voer skaars is. Die plant is ook giftig vir die mens, en enkele gevalle van mense wat daarvan dood is, is al gerapporteer. "Tropicos.org. Missouri Botanical Garden" (in Portugees). Geargiveer vanaf die oorspronklike op 3 Maart 2016. Besoek op 3 Desember 2015. "herbiguide.com.au. Prickly Paddymelon" (in Engels). Geargiveer vanaf die oorspronklike op 27 Maart 2019. Besoek op 4 Desember 2015. Wikimedia Commons het meer media in die kategorie Wildekomkommer. Wikispecies het meer inligting verwant aan Wildekomkommer Hierdie artikel is ’n saadjie. Voel vry om Wikipedia te help deur dit uit te brei.


Bloomsbury is 'n buurt in die Londense administratiewe distrik Borough of Camden wat in die 17de en 18de eeu deur die Russell-familie (met die hertog van Bedford as sy bekendste lid) tot 'n gesogte woongebied ontwikkel is. Bloomsbury, wat tussen Euston Road en Holborn in westelike Sentraal-Londen geleë is, staan veral bekend vir sy tuinpleine of garden squares, sy verbintenisse met die Engelse literatuur (waaronder die befaamde Bloomsbury-groep, 'n invloedryke kring van skrywers, intellektueles, filosowe en kunstenaars) en die verskeidenheid kulturele, opvoedkundige en geneeskundige instellings wat hier gesetel is. Alhoewel Bloomsbury nie die eerste Londense buurt was waar 'n formele plein aangelê is nie, was Bloomsbury-plein (Bloomsbury Square), wat in 1660 deur Thomas Wriothesley, 4de graaf van Southampton as Southampton Square aangelê is, nogtans die eerste plein of square waarna as sulks verwys is. Naas sy Georgiaanse boukuns en tuinkultuur roep Bloomsbury as die setel van die befaamde Britse Museum en die Universiteit van Londen se Bloomsbury-kampus met altesaam 180 geboue by Londenaars ook die konnotasie van 'n sentrum van geleerdheid op.


Sinoville is 'n voorstad in Pretoria. Dit is 8 km noordoos van Pretoria se middestad geleë en sluit die noordelike hange van die Magaliesberg en 'n deeltjie van die kruin in. Die voorstad is na die bekende Sinovich-familie vernoem en beskik ook oor verskeie goeie winkelsentrums. "Subplek Sinoville". Sensus 2011. Gereformeerde kerk Pretoria-Montanapoort Gereformeerde kerk Pretoria-Magalieskruin


Weavind Park is 'n voorstad in die ooste van Pretoria in Gauteng, Suid-Afrika. "Subplek Weavind Park". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Die Gereformeerde kerk Bethlehem is ’n gemeente van die GKSA op die Vrystaatse dorp Bethlehem, maar dit sluit ook die dorpe Clarens, Kestell en Paul Roux asook Golden Gate in. Die gemeente was einde 2001 die grootste in die Klassis Ladybrand toe dit 304 belydende en 114 dooplidmate gehad het. Einde 2014, nadat die klassis se naam verander is na Oos-Vrystaat, het Bethlehem 253 belydende en 48 dooplidmate gehad, die tweede grootste gemeente in die klassis naas Frankfort. Op 9 Maart 1911 het die Gereformeerde Kerk by die munisipaliteit van Bethlehem aansoek gedoen om ’n erf sodat ’n kerkgebou opgerig kon word. Op daardie tydstip kon die munisipaliteit nie aan die versoek voldoen nie en is die Gereformeerde Kerk aangeraai om later weer aansoek te doen. Vanaf Augustus 1912 is een van die vertrekke in die stadsaal Sondagoggende vir ’n Gereformeerde diens afgestaan. Voor 1920 het die Gereformeerdes wat in Bethlehem en omstreke gewoon het, onder Ladybrand as ’n wyk geressorteer en is hulle ook deur ds. H. Ph. J. Pasch vanaf Ladybrand bedien. Op 29 Augustus 1917 reeds het ds. Pasch die hoeksteen van die eerste kerkie gelê.


Die Gereformeerde kerk Bultfontein is ’n gemeente van die GKSA met sy middelpunt op die Vrystaatse dorp Bultfontein, maar dit sluit ook die dorp en distrik Hoopstad in. Uit die Gereformeerde Kerke onder die Kruis op Ceres en Clanwilliam het 'n aantal lidmate verhuis na die distrik Hoopstad. Op hulle versoek het ds. S.J. du Toit hulle daar kom besoek en dienste gehou. Hierdie dienste is ook bygewoon deur lidmate van die NG Kerk. As gevolg hiervan het die predikant van die NG gemeente Bultfontein, ds. T.C. Dönges, ds. Du Toit aangekla by die waarnemende moderator van die Vrystaatse Kerk, sodat die geval deur die Sinode behandel is, ds. Du Toit se optrede veroordeel is en die gemeentes van die Vrystaat teen hom gewaarsku is. Verder is besluit om die gedrag van ds. Du Toit ter kennis te bring van die Algemeen Sinodale Kommissie van die Kaapse Kerk. Hierdie optrede van die Sinode het presies die teenoorgestelde uitwerking gehad as wat blykbaar die bedoeling daarmee was, want 'n dankadres is onderteken deur meer as 200 lidmate van die gemeentes Fouriesburg, Lindley, Heilbron, Frankfort en Hoopstad, waarin duidelik verklaar word dat hulle die Here dank vir die optrede van ds.


Die Gereformeerde kerk Hennenman was die agtste oudste gemeente in die GKSA se Klassis Noord-Vrystaat. Einde 2014 was dit met 41 belydende en twee dooplidmate ook die vierde kleinste van die 20 gemeentes in die klassis, waarvan die gemiddelde getal belydende lidmate per gemeente toe 133,5 was, vergeleke met 181,7 in die hele Kerk. In 2017 het die gemeente met Ventersburg saamgesmelt as Ventersburg/Hennenman. Die saamgesmelte gemeente het toe 65 belydende en 11 dooplidmate gehad. Die kerkraad van die Gereformeerde kerk Ventersburg, wat in 1864 die tweede Gereformeerde kerk in die Vrystaat geword het nadat Reddersburg in 1859 as die eerste gestig is, het in 1946 besluit die tyd was toe ryp vir die stigting van ’n selfstandige gemeente op Hennenman, waar die eerste NG gemeente reeds in 1938 gestig is. Die Hervormde kerk Hennenman is eers op 29 September 1955 gestig en het einde 2014 toevallig ook 41 belydende lidmate gehad, maar darem vier dooplidmate. Plaaslike Gereformeerdes het op Saterdagaand 4 Oktober 1947 in die plaaslike NG kerk se saal byeengekom. Deputate van die Klassis het ook dié vergadering bygewoon waar ds. H.F.V. Kruger van die Gereformeerde kerk Pretoria-Wes en dr.


Addams Family is 'n denkbeeldige gesin wat in 'n Amerikaanse strokiesverhaal deur Charles Addams uitgebeeld word. Die strokiesprent is later in 'n donker humoristiese TV-reeks, 'n aantal rolprente en rekenaarspeletjies omskep. Die gesin dra swart klere en stel in die dood en allerlei vreesaanjaende dinge belang. Lede van die gesin is: Gomez, Morticia, Uncle Fester, Lurch, Grandmama, Wednesday, Pugsley en Thing. Die Addams Family is 'n satiriese inverse (omgekeerde) van die ideale Amerikaanse gesin (kerngesin). Die Addamse is welgestelde en eksentrieke mense, wat totaal onbewus is van hoe vreemd en angswekkend ander mense hulle vind. Die familie bestaan selfs deels uit monsters. Addams se strokiesverhaal is aanvanklik in die jare 30 in die tydskrif The New Yorker gepubliseer. Dit het vinnig baie gewild geword. Die swart humor het veral tot mense gespreek. HAT Taal-en-feitegids, Pearson, Desember 2013, ISBN 978-1-77578-243-8 Die Addams-stiging se webtuiste (en) Die nieamptelike Addams Family-webwerf (en) Wikimedia Commons het meer media in die kategorie Addams Family. Hierdie artikel is ’n saadjie.


'n Hawe is 'n beskutte stuk water aan 'n kus waar skepe kan anker. Hawens kom natuurlik voor, maar kan ook kunsmatig aangelê word. Durban, Tafelbaai en Saldanhabaai is voorbeelde van natuurlike hawens. Hawens word dikwels gebruik om mense en goedere op en van skepe af te laai. Vir die rede ontstaan groot stede om hawens en word 'n vervoernetwerk van die hawe na die binneland aangelê. Die vervoernetwerk bestaan meestal uit paaie en treine, maar goedere kan ook per pyplyn, vliegtuig of oor riviere vervoer word. 'n Hawe het gewoonlik 'n kaai (gemesselde aanlêplek vir skepe) met steunpilare waaraan die skepe kan vasgemeer (teen vasgebind word). Groot hyskrane word opgerig om goedere op en van die skepe te laai. Ligtorings word om hawens gebou om gevaarlike gebiede aan te dui en golfbrekers word soms ingespan om die water tot bedaring te bring. Baggerbote word gebruik om modder en sand van die hawe se bodem te verwyder. Suid-Afrika se belangrikste kommersiële hawens is dié van Durban, Kaapstad, Saldanhabaai, Richardsbaai, Port Elizabeth en Oos-Londen. Durban is die land se besigste hawe en hanteer algemene vrag, veral graanuitvoere.


Die NG gemeente Barberton is ’n gemeente in die Nederduitse Gereformeerde Kerk se Oostelike Sinode. Eintlik het hierdie gemeente 'n baie lang en veelbewoë geskiedenis wat in die tweede helfte van die 19de eeu begin toe goud in die berge rondom die teenswoordige dorp Barberton ontdek is. In die jaar 1889 is die gemeente Barberton gestig, en dit het die hele oostelike laeveld van Transvaal ingesluit. Met die Sinode van 1937 is hierdie gemeente se naam verander na Nelspruit en in 1938 het die gemeente Barberton as 'n selfstandige gemeente van Nelspruit afgestig. Later is dié gebeure as 'n "flater" en selfs "misdaad" beskryf, maar eers in 1961 is kon die twee gemeentes se stigtingsdatum omgeruil word. Ná die naamsverandering van Barberton na Nelspruit en die "stigting" van Barberton op 7 Januarie 1938, het die "nuwe" Barbertonse gemeente die voorreg gehad om in dieselfde jaar nog sy eerste leraar te ontvang en wel in die persoon van ds. J.H. Lourens. Dit was ook sy eerste gemeente. In 1942 word ds. Lourens veldprediker en in dieselfde jaar word ds. J.H. Kritzinger as leraar van die gemeente bevestig.


Ds. Marthinus Smuts Daneel (Heidelberg, Kaap, 27 Mei 1869 – 26 Junie 1937) was ’n predikant in drie gemeentes van die Nederduitse Gereformeerde Kerk, naamlik Calvinia van 1898 tot 1906, Fraserburg van 1906 tot 1914 en toe Victoria-Wes tot sy aftrede in 1934. Volgens D.A. Kotzé kan van ds. Daneel gesê word "dat hy hom hart en siel beywer het vir die geestelike en tydelike belange, nie alleen van die gemeente nie, maar ook van dorp en distrik (Fraserburg) in die algemeen. Hy was 'n wakker leier op wie se beslissing die gemeente in tye van twyfel kon reken. Ds. Daneel was 'n man uit 'n stuk, 'n man wat wis wat hy wou." Ds. Daneel se moeder was Margaretha Johanna Louw (7 April 1846 – 1 Junie 1934), 'n dogter van Johannes Wynand Louw (13 Desember 1820 – 13 Februarie 1873) en Maria Elizabeth Smuts (28 November 1824 – 2 Oktober 1895), en sy vader ds.


Newton Park is 'n sentrale voorstad van Port Elizabeth, die grootste stad in die Oos-Kaap, Suid-Afrika. Newton Park word begrens deur Schauderville in die noorde en Greenacres in die ooste. Dit is een van Port Elizabeth se grootste voormalige wit voorstede. Vir sensusdoeleindes beslaan dit 3,53 km². In 2011 was die inwonertal 4 388, van wie meer as 72% wit was, 12,4% bruin en 10,9% swart. In daardie jaar was 54,5% van die inwoners se huistaal Engels en 36,4% s'n Afrikaans. Laerskool Newton Park Newton Park (kiesafdeling) (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers. "Subplek Newton Park". Sensus 2011.


Romain Grosjean (gebore 17 April 1986 in Genève, Switserland) is 'n Franse professionele motorrenjaer wat in 2015 vir die Lotus F1-span en van 2016 tot 2020 vir die Haas-renspan in Formule Een Grands Prix gejaag het. Hy besit dubbele burgerskap van Frankryk en Switserland. Collantine, Keith (19 November 2014). "Grosjean remains in unchanged Lotus squad for 2015" (in Engels). F1Fanatic. Besoek op 19 November 2014.


Die sering (Melia azedarach) is 'n bladwisselende indringerplant en klein tot groot boom wat inheems is aan Suidoos-Asië en Australië. Dit kom feitlik oor die hele Suid-Afrika voor behalwe die westelike Noord-Kaap en staan ook bekend as die Maksering. Die boom kan tot 20 m hoog word en het verspreide takke en 'n geronde kroon. Die bas is rooibruin en glad. Die blare is saamgestel en varingagtig met getande groterige ovaal blaartjies. Hulle is blinkgroen aan die bokant en word geel in die herfs. Die lila blomme kom voor in digte, eindstandige hofies en is soetgeurig. Die bessies is ertjiegrootte en word bruin wanneer hulle ryp is. Dit word geëet deur loeries en ander voëls. In Suid-Afrika is Meliea azedarach as 'n kategorie 1b-onkruid geklassifiseer, maar kategorie 3 in stedelike gebiede. Natuurlewe van Suid-Afrika Duncan Butchart Struik Nature 2012 ISBN 978-1-4317-0248-0 Linnaeus, C. (1753) "NEMBA Nasionale lys van indringerspesies ingevolge artikels 70 (1), 71 (3) en 71A" (PDF). Staatskoerant, 29 Julie 2016.


'n Millennium (meervoud: millennia) is 'n tydperk van 'n duisend (1000) jaar. Die woord millennium is van twee Latynse woorde afgelei: "mille", duisend" en "annum", jaar. 'n Millennium begin in 'n kalenderjaar waarvan die jaartal op 001 eindig, en dit eindig in 'n kalenderjaar waarvan die jaartal op 000 eindig (byvoorbeeld 1001 tot en met 2000). Omdat die Christelike kalender, net soos alle kalenders, met die jaar een begin, is daar nie 'n jaar nul nie. Die eerste millennium n.C. het op 0001-01-01 om 00:00 begin en op 1000-12-31 om 24:00 geëindig. Die 2de millennium n.C. strek vanaf 1001-01-01 om 00:00 tot 2000-12-31 om 24:00. Ons leef tans in die 3de millennium n.C. Eeu Dekade Jaar Wikiwoordeboek het 'n inskrywing vir millennium. Hierdie artikel is ’n saadjie. Voel vry om Wikipedia te help deur dit uit te brei.


Die Sui-dinastie (581–618 n.C.) was ’n kortstondige Chinese dinastie. Dit het op die Suidelike en Noordelike Dinastieë gevolg nadat keiser Wen van Sui China weer herenig het ná meer as ’n eeu van verdeling tussen Noord en Suid. Keisers Wen en Yang van Sui het verskeie gesentraliseerde hervormings ingestel om onder meer ekonomiese ongelykheid uit te wis en landbouproduksie te verhoog. Hulle het ook Boeddhisme deur die ryk versprei en aangemoedig en groot bouprojekte aangepak, onder meer ’n uitbreiding van die Groot Muur en die grawe van die Groot Kanaal. Ná duur en rampspoedige veldtogte teen die Koreaanse koninkryk Goguryeo is die Chinese in 614 verslaan, en daarna het die staat verbrokkel weens ’n reeks volksopstande. Keiser Yang se ministers het hom in 618 vermoor. Intussen het die aristokraat Li Yuan in die noorde ’n opstand gereël en daarna die troon bestyg as keiser Gaozu van Tang. Dit was die begin van die Tang-dinastie, een van die suksesvolste dinastieë in die Chinese gekiedenis. Die kort bestaan van die Sui-dinastie (net 37 jaar) word toegeskryf aan die groot eise wat aan die burgers gestel is, onder meer swaar belasting en verpligte arbeid aan die groot bouprojekte.


Amadeus Ferdinand Maria van Savoye (Italiaans: Amedeo; Spaans: Amadeo) (Turyn, 30 Mei 1845 – aldaar, 18 Januarie 1890), die hertog van Aosta, was van 1870 tot 1873 die koning van Spanje. Hy was die tweede seun van koning Victor Emanuel II van Italië en Adelheid van Oostenryk en dus 'n broer van die latere Italiaanse koning Umberto I. Hy het in 1859 as kaptein by die leër aangesluit en veg in 1866 saam met sy broer Umberto as generaal-majoor tydens die Slag van Custoza. In Mei 1867 tree hy met Maria dal Pozzo della Cisterna in die huwelik. Spanje het sedert die verdrywing van koningin Isabella II in 1868 nie 'n monarg gehad nie. Die kroon is in 1870 aan die Duitse prins, Leopold van Hohenzollern-Sigmaringen, aangebied. As gevolg van die politiek van die dag moes Leopold sy kandidatuur terugtrek (die gebeure gee aanleiding tot die Frans-Duitse Oorlog). Die Spanjaarde kies vervolgens Amadeus tot koning. Hy wou aanvanklik niks hiervan weet nie, maar die Italiaanse kabinet dwing hom om die uitnodiging te aanvaar.


St Faith’s is 'n klein nedersetting in die Umzumbe Plaaslike Munisipaliteit in die suide van KwaZulu-Natal in Suid-Afrika. Lys van dorpe in Suid-Afrika "Subplek St. Faith's Sensus 2001". Besoek op 12 September 2013. Hierdie artikel is ’n saadjie. Voel vry om Wikipedia te help deur dit uit te brei.


Die Arbeidersparty was 'n politieke party vir Kleurlinge wat van 1969 tot 1994 in Suid-Afrika bestaan het en jare lank deur Allan Hendrickse gelei is. Hoewel hulle uitgesproke teen apartheid gekant was, het hulle aan die Verteenwoordigende Kleurlingraad deelgeneem. Hulle was egter teen Umkhonto we Sizwe se guerrillastryd en die oproep om internasionale sanksies teen Suid-Afrika gekant. Die party het later die Raad van Verteenwoordigers in die Driekamerparlement (sedert die stigting daarvan in 1984 tot in 1992) oorheers. Hulle wen 76 van die 80 setels tydens die Suid-Afrikaanse algemene verkiesing van 1984 en 69 setels tydens die Suid-Afrikaanse algemene verkiesing van 1989. Toe die Nasionale Party onder leiding van F. W. de Klerk besluit om nie-Wit lede te aanvaar, het talle Arbeiders oorgeloop en by die Nasionaliste aangesluit. In 1992 het 'n groep van 36 oudlede, gelei deur Jac Rabie, 'n mosie van wantroue teen Hendrickse uitgebring. Met dalende peilings kom Hendrickse tot die gevolgtrekking dat die Arbeidersparty se doel uitgedien is, en ontbind hy die party in 1994. Hendrickse en sy volgelinge het daarna by die ANC aangesluit.


Die konstante van Planck, aangedui met h, is ’n natuurkundige konstante wat in alle vergelykings van kwantummeganika voorkom. Dit is genoem na die natuurkundige Max Planck, wat die konstante in 1900 ingevoer het by sy verklaring van die straling van swartstralers. Die konstante het die waarde: h = ( 6 , 626 069 57 ± 0 , 000 000 29 ) × 10 − 34   J ⋅ s {\displaystyle h=(6,\!626\,069\,57\pm 0,\!000\,000\,29)\times 10^{-34}\ {\mbox{J}}\cdot {\mbox{s}}} Dikwels word ook die gereduseerde konstante van Planck gebruik: ℏ = h / 2 π = ( 1 , 054 571 800 ± 0 , 000 000 013 ) × 10 − 34   J ⋅ s {\displaystyle \hbar =h/2\pi =(1,\!054\,571\,800\pm 0,\!000\,000\,013)\times 10^{-34}\ {\mbox{J}}\cdot {\mbox{s}}} Die konstante van Planck h is ingevoer vir die verband tussen frekwensie ν (Griekse nu) en energie E vir ’n ligkwantum (foton) volgens: E = h ν {\displaystyle E=h\,\nu } Met die hersiening van SI op 16 November 2018 sal die waarde van die konstant van Planck vanaf 19 Mei 2019 vasgestel sal word met 'n waarde van presies h = 6 , 626 070 15 × 10 − 34   J ⋅ s {\displaystyle h=6,\!626\,070\,15\times 10^{-34}\ {\mbox{J}}\cdot {\mbox{s}}} Terselfdetyd sal die huidige definisie van die kilogram geskraap word en dit sal bereken word met gebruik van die definisie van die sekonde, die meter en die konstant van Planck.


Die Volkswagen Touareg (Duitse uitspraak: [tuːaʁɛk]) is 'n mediumgrootte, luukse oorkruis SNV wat sedert 2002 deur die Duitse motorvervaardiger Volkswagen vervaardig word by die Volkswagen Bratislava-aanleg in Slowakye. Die voertuig is vernoem na die Toearegs, 'n Berbersprekende groep in Noord-Afrika. "2012 Volkswagen Touareg SUV Trims & Specifications | Volkswagen" (in Engels). Vw.com. Geargiveer vanaf die oorspronklike op 10 April 2018. Besoek op 20 September 2011. ORLANDO SENTINEL Geargiveer 22 Junie 2015 op Wayback Machine. Test Drive: Touareg's real nice, except for the price. Besoek in Junie 2010 Hierdie artikel is ’n saadjie. Voel vry om Wikipedia te help deur dit uit te brei.


Pierre-Simon Laplace (Beaumont-en-Auge, 23 Maart 1749 – Parys, 5 Maart 1827) was ’n Franse wiskundige, fisikus en sterrekundige wie se werk van groot belang was vir die ontwikkeling van die wiskundige sterrekunde en die statistiek. Laplace het die werk van sy voorgangers saamgevat en daarop uitgebrei in sy vyfdelige Mécanique Céleste ("Hemelmeganika") (1799–1825). Dié baanbrekerswerk het die studie van die klassieke meganika, wat meer op meetkunde gebaseer was, vervang met ’n meer analitiese wiskundebasis waardeur ’n breër skaal van probleme bestudeer kon word. In wiskunde het hy die vergelyking van Laplace geformuleer. Hy was ook die uitvinder van die Laplace-transformasie, wat ’n mens op baie gebiede van die wiskundige natuurkunde teëkom. Laplace kan as een van die grondleggers van die wiskundige natuurkunde beskou word. Hy het ook die sonnewelteorie oor die oorsprong van die Son herformuleer en ontwikkel en was een van die eerste wetenskaplikes wat die bestaan van swartkolke en die begrip swaartekraginstorting veronderstel het. In Frankryk, waar hy soms die "Newton van Frankryk" genoem is, is hy beskou as een van die grootste wetenskaplikes van alle tye.


Die Gereformeerde kerk Wolmaransstad is ’n gemeente van die Gereformeerde Kerke in Suid-Afrika op die dorp Wolmaransstad in die provinsie Noordwes. Die gemeente ressorteer onder die Klassis Noordwes, wat in 2014 uit 30 gemeentes bestaan het. In dié klassis is Wolmaransstad die tweede oudste en Vryburg (gestig in 1886) die oudste gemeente. Hoewel Wolmaransstad in 2014 net 183 belydende en 46 dooplidmate gehad het, was dit toe die tiende grootste gemeente in die klassis. In daardie jaar was die leraar ds. M.J.J. Erasmus, een van net 14 predikante in die klassis. Die gemeente Wolmaransstad sluit ook Makwassie, Leeudoringstad en Witpoort in. Die kerkgebou is geleë by Bornmanstraat 41, Wolmaransstad. Naby die teenswoordige dorp Wolmaransstad is waarskynlik die vroegste sending in die latere Transvaal onderneem, naamlik in die jaar 1823 en wel deur die Wesleyaanse Kerk. Die sendeling was eerw. Broadbent, later bygestaan deur eerw. Hodgson. Die plek waar hul huise gestaan het, besit 'n fonteintjie waarvan Broadbent in sy dagboek melding maak; dit word Sendelingsfonteintjie genoem. Ná die ontdekking van diamante by Kimberley in 1871 het die transportpad na die Noorde oor die plase Rooderand en Vlakfontein gegaan waarop Wolmaransstad later aangelê is.


Die Nissan Almera was 'n klein gesinsmotor vervaardig deur die Japannese vervaardiger Nissan van 1995 tot 2006. Dit was in wese die Europese uitvoermarkweergawe van die hedendaagse Nissan Pulsar, die eerste generasie, en van die Nissan Bluebird Sylphy, die tweede generasie. Die naam is tans ook gebruik vir 'n paar ander weergawes van die motor: die Suid-Koreaans-vervaardigde Samsung SM3, in verskeie uitvoermarkte wêreldwyd; die Nissan Latio, regdeur die Suidoos-Asiatiese markte; die tweede generasie Nissan Bluebird Sylphy in Rusland. Die Alméra-naam was 'n familienaam van Franse renjaers gedurende die 1980's.


'n Herbarium is 'n gebou waar monsters van gedroogde plante bewaar word, of 'n wetenskaplike instituut wat sulke monsters versamel en navors. 'n Gedroogde plant wat op 'n vel papier gemonteer is word ook 'n herbarium genoem. So 'n vel papier bevat gewoonlik die plant se algemene en botaniese name, oorsprong, datum en naam van die versamelaar, asook die persoon wat die identifikasie gedoen het. 'n Monster in 'n herbarium kan as bewys dien dat 'n bepaalde plantspesie gevind is. Dit kan ook ter kontrole gebruik word om ander monsters te identifiseer. Dit verg natuurlik ekstra kundigheid, omdat gedroogde plante anders as lewendige plante lyk. Gedroogde plante het 'n ander kleur en is platter omdat dit in 'n plantpers gedroog is. Hoewel herbariums meestal gedroogde plante versamel, word ander metodes soms vir preservering ingespan. Plante kan byvoorbeeld ook in alkohol bewaar word. Bolus Herbarium by die Universiteit van Kaapstad wat uit 350 000 plantspesies bestaan. Compton Herbarium by Kirstenbosch. Wikimedia Commons het meer media in die kategorie Herbarium. 'n Globale Gids van Openbare Herbaria en Geassosieerde Personeel Geargiveer 28 Desember 2009 op Wayback Machine Hierdie artikel is ’n saadjie.


Meiose of reduksiedeling is ’n gespesialiseerde manier van selverdeling wat die getal chromosome halveer. Dié proses vind plaas in alle geslagtelik voortplantende eukariote (beide een- en meersellig), insluitend diere, plante en swamme. In meiose word DNS-replisering gevolg deur twee rondes selverdeling om vier dogterselle te vorm met die helfte van die getal chromosome as die oorspronklike ouersel. Die twee meiotiese verdelings staan bekend as meiose I en meiose II. Voordat meiose begin, tydens die interfase van die selsiklus, word die DNS van elke chromosoom gerepliseer sodat dit bestaan uit twee identiese suster-chromatiede wat by die sentromeer geheg is. In meiose I paar homoloë chromosome met mekaar af en kan hulle genetiese materiaal uitruil in ’n proses bekend as chromosomale oorkruising. Die homoloë chromosome skei dan en vorm twee aparte dogterselle, met elk die helfte van die chromosome van die ouersel. Aan die einde van meiose I bly suster-chromatiede aan mekaar geheg en kan hulle van mekaar verskil as oorkruising plaasgevind het. Tydens meiose II verdeel die selle wat tydens meiose I gevorm het weer. Suster-chromatiede skei van mekaar en verdeel in altesaam vier dogterselle.


Die Nissan Maxima is 'n uitvoerende motor vervaardig deur Nissan en bemark as 'n "4-deursportmotor". Die oorsprong van die Maxima lê in Julie 1976 by die Datsun 810, 'n luukse sessilinderweergawe van die Nissan Bluebird, en word sedert 1981 op sy eie lyn vervaardig. Die "Maxima" naam is geleidelik toegepas, aanvanklik in 1981. Die meeste voor-2003 Maximas is in Oppama, Japan gebou; waarna die huidige Amerikaanse Maximas gemonteer word in Smirna, Tennessee. "Nissan adds Maxima production to Smyrna, Tennessee" (in Engels). Geargiveer vanaf die oorspronklike op 6 Oktober 2014. Besoek op 2 Oktober 2014.


Monte Albán (Spaans vir "wit berg") is 'n argeologiese terrein in die deelstaat Oaxaca net 9 km oos van die stad Oaxaca de Juárez in die suide van Meksiko. Monte Albán is sowat 2 000 m bo seevlak op 'n kunsmatig afgeplatte heuwel geleë en het as hoofstad van die Zapoteke gedien. Vanaf hier het die Zapoteke die vallei van Oaxaca oorheers en kulturele bande met stede soos Teotihuacán gehad. Dit was ook die voor-eminente sosio-politiese en ekonomiese sentrum van die Zapoteke vir byna 'n duisend jaar en later van die Mixteke. Dit het sy bloeitydperk tussen 300 en 900 n.C. beleef en die oorsprong van sy bewoners se vestiging het volgens huidige kennis in die 8ste eeu v.C. plaasgevind. Uitgebreide oorblyfsels van woon- en kultusgeboue, 'n observatorium, grafkamers met beelde en muurskilderye het bewaar gebly. Monte Albán is een van die oudste bekende nedersettings in Meso-Amerika en vermoedelik omstreeks 800 v.C. deur Olmeke gestig. Reeds vanaf hierdie vroeë periode is die gebruik van letters en syfers bekend.


Hierdie artikel handel oor die argeologiese terrein. Moenie verwar word met Xochimilco nie. Xochicalco (Nahuatl: [ʃot͡ʃiˈkaɬko], luister (hulp·inligting), letterlik: "in die huis van die blomme") is 'n voor-Colombiaanse argeologiese terrein in die deelstaat Morelos sowat 122 km suidwes van die hoofstad Meksikostad in die suide van Meksiko. Tot vandag toe praat die inwoners van die nabygeleë dorpie Cuentepec Nahuatl. Die argitektuur van Xochicalco toon verwantskappe met Teotihuacán, die Maja-gebied en die Matlatzinca-kultuur in die Toluca-vallei. Die hoogtepunt van Xochicalco het gekom ná die val van Teotihuacán en volgens bewerings het Xochicalco 'n rol gespeel by die val van die Teotihuacán-ryk. Die seremoniële hoofsentrum is op 'n kunsmatig afgeplatte heuwel geleë, met oorblyfsels van residensiële strukture, meestal nie-uitgegrawe, op die lang terrasse langs die hange. Die plek is vir die eerste keer omstreeks 200 v.C. bewoon, maar het nie voor die Epiklassieke tydperk (700–900 n.C.) tot 'n stedelike sentrum ontwikkel nie. Byna al die bestaande argitektuur op die terrein is gebou in hierdie tydperk.


Die Volkspeleboom staan by Nääs, noordoos van Gotenburg (Göteborg), in Swede. In 1912 het dr. S.H. Pellissier hier met die Sweedse volkspele en volksang kennisgemaak en hom daarna begin beywer om dit ook in Suid-Afrika te bevorder. By die boom is 'n brons plaat met 'n inskripsie wat die besoek in 1953 van 'n 100 Volkspelers onder leiding van Pellissier aan Nääs herdenk. Pellissier, S.H.: Die ontstaan en ontwikkeling van Volkspele in Suid-Afrika. In: Lantern. Tydskrif vir Volksopvoeding. Jaargang 4, no. 1, Julie 1954.


Formentera (Katalaans: [furmənˈteɾə], Spaans: [formenˈteɾa]) is 'n Spaanse eiland in die Middellandse See en is die vierde grootste eiland van die Baleariese Eilande. Dit is suid van Ibiza. Lys van eilande van die Middellandse See Wikimedia Commons het meer media in die kategorie Formentera. (en) Toerisme-inligting oor Formentera op Wikivoyage (ca) (es) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Die teestruik of Camellia sinensis is ’n spesie immergroen struike of klein bome waarvan die blare en blaarknoppe gebruik word om tee van te maak. Dit is van die blomplant-genus Camellia in die familie Theaceae. Twee hoof-variëteite word gekweek: Camellia sinensis var. sinensis vir Chinese tee, en Camellia sinensis var. assamica vir Indiese tees. Wit-, geel-, groen-, woeloeng- en swarttee word almal van een van dié variëteite gemaak, maar verskillende prosesse word gebruik om verskillende vlakke van oksidasie te verkry. Dit verskil van kruietee, wat van kruie, speserye of ander plantmateriaal gemaak word. Die naam Camellia kom van die verlatynsde naam van eerw. Georg Kamel, ’n Tsjeggiesgebore Jesuïtiese apteker en sendeling. Carl Linnaeus het sy naam in 1753 gekies vir die genus ter ere van Kamel se bydrae tot plantkunde, hoewel Kamel nie die plant of enige ander Camellia-plant ontdek het nie. Linnaeus het ook nie dié plant as ’n Camellia beskou nie, maar as ’n Thea. Die plantkundige Robert Sweet het alle spesies van die genus Thea in 1818 na Camellia geskuif.


Seward is 'n dorp aan die suidkus van die deelstaat Alaska, 60° noord van die ewenaar. Die temperatuur is egter meer gematig as wat verwag word vir nedersettings op dié lengtegraad. Die stad is vernoem na William H. Seward wat verantwoordelik was om Alaska in 1867 by Rusland te koop. Die eerste mense het hulle in 1903 hier gevestig. Dit is ook 'n vissershawe. Collier's Encyclopedia, Crowell-Collier Educational Corporation, Volume 20, Bladsy 623. Hierdie artikel is ’n saadjie. Voel vry om Wikipedia te help deur dit uit te brei.


Die Manhattan-metriek of stadsblokafstand, wat vir die eerste keer aan die einde van die 19de eeu ondersoek is, is ’n vorm van meetkunde waarin die gebruiklike metriek (die begrip van afstand) van die Euklidiese meetkunde vervang word deur ’n nuwe metriek waarin die afstand tussen twee punte die som is van die (absolute) verskille tussen hul Cartesiese koördinate. Die naam verwys na die roostervormige opset van die meeste strate op die eiland Manhattan, soos vasgelê in ’n plan uit 1811. Volgens die rooster is die kortste roete wat ’n motor kan neem om die afstand tussen twee punte in die stad af te lê, die lengte wat die paaie op dié plan volg (sien illustrasie regs). In formulevorm word die Manhattan-afstand gedefinieer as die som van die absolute verskille tussen die betrokke koördinate. d ( a , b ) = ∑ i | a i − b i | {\displaystyle d(\mathbf {a} ,\mathbf {b} )=\sum _{i}{|a_{i}-b_{i}|}\,} In ’n tweedimensionele geval, soos in die illustrasie, kry ’n mens die volgende.


Carol Ann Shields (Illinois, 2 Junie 1935 – Victoria B.C., 16 Julie 2003) was 'n Amerikaans-gebore Kanadese skrywer. Sy het bekendheid verwerf het vir haar 1993-roman The Stone Diaries, wat beide die Amerikaanse Pulitzerprys vir Fiksie en die Kanadese Governor General's Award gewen het. Haar 1997-roman Larry's Party het verder die Orange Prize vir fiksie gewen. Sy is in 2003 oorlede aan borskanker. Hierdie artikel is ’n saadjie. Voel vry om Wikipedia te help deur dit uit te brei.


Wolfgang Schmittel (* 1930 in Frankfurt am Main; † 24 Januarie 2013 in Kronberg im Taunus) was 'n Duitse grafikus, advertensiespesialis en fotograaf. Sy werk as ontwerper, onder meer vir Braun GmbH, was rigtingwysend vir 'n hele bedryf. Na hom word dikwels verwys as die oervader van korporatiewe identiteit en korporatiewe ontwerpkuns. Dieter Herbst: Corporate Identity. Berlin: Cornelsen 1998


Wes-Driefontein is 'n goudmyndorp, ongeveer 20 km vanaf Carletonville. "Hoofplek Wes-Driefontein". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Paramount Pictures Corporation (meer algemeen bekend as Paramount Studios of net eenvoudig Paramount) is 'n Amerikaanse filmateljee, vervaardiger van televisieprogramme en rolprentverspreider. Paramount word deurgaans tot een van die Groot 6 filmateljees van Hollywood gereken. Dit is 'n filiaalmaatskappy van die Amerikaanse konglomeraat ViacomCBS en 'n lid van die Motion Picture Association of America (MPAA). Paramount is die vyfde oudste steeds-funksionerende filmateljee in die wêreld, en die oudste in die Verenigde State. Paramount vorm die basis van 'n volledig verdeelde groep. Paramount sluit ook Paramount Home Entertainment, Paramount Classics, Paramount Vantage, DreamWorks SKG (2006–2008) en die musiekverspreidingsonderneming Famous Music in. Dit is die laaste groot filmstudio wat steeds in Hollywood (in Melroselaan) geleë is. Dit is in teenstelling met onder andere Sony Pictures Entertainment (Culver City), 20th Century Fox (Century City) en Universal Studios (Universal City). (en) VIACOM REPORTS FOURTH QUARTER AND FULL YEAR FINANCIAL RESULTS, bl. 3. "Motion Picture Association of America – About Us" (in Engels). MPAA. Geargiveer vanaf die oorspronklike op 20 Mei 2020.


Point Reyes is 'n kaap en gewilde toeristebestemming aan die Stille Oseaankus van Noord-Kalifornië, geleë in die distrik Marin County en sowat 30 myl (50 km) wes-noordwes van San Francisco. Die kaap het sy naam ook aan die Point Reyes-skiereiland verleen wat van Tomales Bay in die noordooste tot die Bolinas-strandmeer in die suidooste strek. Die kaap en sy natuurlewe word beskerm as deel van die natuurbewaringsgebied Point Reyes National Seashore. Die hele Point Reyes-skiereiland is, in teenstelling met die res van Marin County as deel van die Noord-Amerikaanse Plaat, teen die oostelike rand van die Pasifiese Plaat geleë. Dit maak deel uit van die sogenaamde Salinian Block, 'n geologiese terrein (Engels: terrane) of fragmentariese blok van die aardkors wat na die Salinas Valley genoem is en deur die magtige Kaliforniese San Andreas-breuk oor 'n tydperk van miljoene jare sowat 500 km noordwaarts verskuif is. Dié breuk, wat regstreeks onder Tomales Bay loop, vorm ook die skiereiland se oostelike grens. Point Reyes se oorspronklike oostelike teenstuk as landskapsvorm is die Tehachapi Mountains, 'n bergreeks wat 500 km verder suidwaarts in die distrikte Kern County en Los Angeles County geleë is.


'n Katalisator is 'n stof wat 'n chemiese reaksie vinniger laat verloop sonder om deur hierdie reaksie verbruik te word. Die aanwesigheid van 'n katalisator sal die vry entalpie (Gibbs-energie) van die reaksie ΔrG onveranderd laat, maar die aktiveringsenergie ΔrG‡, wat saamhang met die energie van die oorgangstoestand verlaag. Die kan die snelheid van die reaksie baie vergroot. Oor die algemeen vind chemiese reaksies vinniger plaas in die teenwoordigheid van 'n katalisator, omdat die katalisator 'n alternatiewe reaksievlak bied met 'n laer aktiveringsenergie as die nie-gekataliseerde meganisme. In gekataliseerde meganismes reageer die katalisator gewoonlik om 'n tydelike tussenproduk te vorm, wat dan die oorspronklike katalisator regenereer in 'n sikliese proses. 'n Stof wat 'n meganisme het met 'n hoër aktiveringsenergie en dus nie die reaksietempo verhoog nie, word nie as 'n katalisator beskou nie, maar as 'n reaksieremmer. Die beraming is dat 90% van alle kommersieel-vervaardigde chemiese produkte katalisators in 'n stadium in die vervaardigingsproses gebruik. Katalisators kan as homogeen óf heterogeen geklassifiseer word.


Maravi was ’n koninkryk wat in die 16de en 17de eeu oor die grense van die hedendaagse Malawi, Mosambiek en Zambië gestrek het. Daar word geglo die moderne naam "Malawi" is afgelei van "Maravi", wat "vuurvlamme" beteken. Toe die staat op sy grootste was, het dit gebiede van die Tonga- en die Tumbuka-volk noord van die Benede-Shire en wes van die Luangwa- en die Zambeziriviervallei ingesluit. Die Maravi-heersers het tot die Mwale-matriargaat behoort en die titel "Kalonga" gehad. Hulle het regeer vanaf Manthimba, die administratiewe hoofstad, en was die dryfkrag agter die staat se stigting. Intussen het die patriargale Banda-clan, wat tradisioneel helers, wysgere en metallurge opgelewer het, die godsdienstige sake vanaf hul hoofstad, Mankhamba, behartig. Ná kontak met die Portugese het handel in artikels soos krale en porselein toegeneem. In die 19de eeu het die staat begin agteruitgaan en die Maravi's is dikwels deur hul bure die Yao aangeval en as slawe geneem. David Livingstone het die Njassameer in 1859 besoek en Protestantse sendelinge het kort daarna gevolg.


Die Cannes-rolprentfees (Frans: Festival de Cannes, tot in 2002 bekend as die Festival international du film) is ’n jaarlikse rolprentfees wat in Cannes, Frankryk, gehou word en rolprente van alle genres, insluitende dokumentêre, van oor die wêreld vertoon. Dit is in 1946 gestig. Dit word beskou as een van die invloedrykste rolprentfeeste in die wêreld en is een van dié wat die meeste publisiteit kry. Die fees, waarvoor uitnodigings uitgestuur word, word gewoonlik in Mei by die Palais des Festivals et des Congrès gehou. Die 2015-fees is van 13 tot 24 Mei 2015 gehou. Dheepan, ’n fliek wat deur Jacques Audiard van Frankryk geregisseer is, het die Palme d'Or (die hoogste prys) gewen. Die fees is een van die beste plekke vir die vertoning van Europese rolprente. Nes op die Venesiese en die Berlynse Rolprentfees, bied Cannes lande die geleentheid om die beste voorbeelde van hul rolprente ten toon te stel. Die fees word ook deur baie sterre bygewoon en is ’n gewilde plek waar rolprentvervaardigers hul nuwe prente kan wys en hul werk aan wêreldwye verspreiders kan probeer verkoop.


Die merinoskaap is een van die bekendste skaaprasse ter wêreld. Merino's is veral bekend vir die kwaliteit van hulle wol, hoewel hulle ook vir vleisproduksie aangehou word. Daar is twee soorte merinoskape: die met lang spiraalvormige horings (wat naby die kop groei) en die sonder horings (soms is klein stompies sigbaar). Die ooie dra egter nie horings nie (net die ramme). Die ras is oorspronklik van Alentejo in die suide van Portugal afkomstig, vanwaar dit aan Spanje bekendgestel is. Die wol van die skaap was reeds in die Middeleeue hoog aangeskryf. Vandag word merino's steeds as een van skaaprasse met die mooiste en sagste wol beskou. Danksy die skaap se geplooide vel produseer dit ongeveer vyf kilogram wol per jaar. 'n Merino groei gemiddeld tien keer soveel haartjies per vierkante sentimeter as ander skape. Hulle is egter nie net vir die hoeveelheid wol wat hulle lewer bekend nie, maar ook vir die wol se kwaliteit. Die wol het 'n fyn tekstuur en is daarom vir verskeie toepassings geskik. Dit word onder meer vir gordyne en die maak van kleredrag aangewend.


Die NG gemeente Worcester-Vallei is ’n gemeente van die Nederduitse Gereformeerde Kerk op die dorp Worcester. Ná die stigting van die eerste dogtergemeente van die NG gemeente Worcester op die dorp, naamlik Worcester-Oos in 1950, het die volgende plaaslike afstigting reeds in 1951 aan die beurt gekom. In November 1950 het die kerkraad van die moedergemeente besluit om die stigting van ’n nuwe gemeente aan die westekant van die dorp aan te beveel. Op die dorp sou Napierstraat die grens wees en die plaaswyke ten weste van Worcester sou binne die nuwe gemeente val. Die nodige stappe vir afstigting is gedien. Op 3 September 1951 het die ringskommissie die stigting van die nuwe gemeente met die naam Worcester-Vallei amptelik aangekondig. Ongelukkig het enkele gesinne beswaargemaak en selfs die kerk verlaat. Ds. N.E. Nel van die moedergemeente was die konsulent van die nuwe gemeente en het daarin geslaag om die meeste ontevredenes tot beter insigte te bring. Die stadsraad het die jong gemeente gehelp deur grond baie billik beskikbaar te stel. Nadat die tweede beroep geslaag het, kon die gemeente op 14 Maart 1952 hul eerste leraar in die persoon van ds.


Waterstofchloried is 'n chemiese verbinding met die formule HCl. Die stof is 'n gas met 'n stekende reuk wat in die vroeë chemie spiritus salis ("gees van sout") geheet het. Die gas word vrygestel indien 'n baie sterk suur soos swaelsuur met tafelsout reageer H 2 S O 4 ( l ) + 2 N a C l ( s ) → 2 H C l ( g ) + N a 2 S O 4 ( s ) {\displaystyle H_{2}SO_{4}(l)+2NaCl(s)\to 2HCl(g)+Na_{2}SO_{4}(s)} Die gas is goed oplosbaar in water en die vloeibare oplossings is bekend as soutsuur. Die gas word daarom ook soutsuurgas genoem. In oplossing is HCl 'n sterk Brønstedsuur wat amper volledig in ione dissosieer. Die soute heet chloriede. Die gas kan as sterk Lewissuur optree byvoorbeeld in 'n reaksie met ammoniak gee dit 'n wit rook van salmiak (ammoniumchloried) af H C l ( g ) + N H 3 ( g ) → N H 4 C l ( s ) {\displaystyle HCl(g)+NH_{3}(g)\to NH_{4}Cl(s)}


Taaiboschgroet is 'n dorpie in die noordweste van die Limpopo-provinsie, Suid-Afrika. Lys van dorpe in Suid-Afrika Subplek Taaiboschgroet tydens 2001-sensus 2001 Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Kyalami Grand Prix-renbaan (vanuit ikhaya lami, my tuiste in Zoeloe) is 'n motorrenbaan geleë in Midrand, Gauteng, Suid-Afrika. Die baan was gebruik vir Grand Prix Formule Eenwedrenne en het vele kere die Suid-Afrikaanse Grand Prix aangebied. Onder die Formule Eenwedrenne wat by die baan gehou is, staan die Grand Prix van 1977 uit, want dit word hoofsaaklik onthou vir die noodlottige ongeluk wat die lewens van veiligheidsbeampte Frederick Jansen van Vuuren en bestuurder Tom Pryce geëis het. In onlangse jare het die gebied rondom die baan ontwikkel in 'n woongebied en sakevoorstad van Johannesburg. Meer onlangs het Kyalami gasheer gespeel vir vyf rondes van die Superfiets Wêreldkampioenskap 1998–2002 en later in 2009 en 2010, het die seisoenfinale van die Supersterrereeks in 2009 en 2010, en die Suid-Afrikaanse rondte van die 2008-09 A1 Grand Prix-seisoen hier plaasgevind.


Die 2012 Formule Een Britse Grand Prix is op 8 Julie 2012 op die Silverstone-renbaan in Silverstone, Brittanje gehou. Dit was die negende wedren van die kampioenskapseisoen en is deur Mark Webber in sy Red Bull-Renault gewen. (nl) Gridstraffen voor Hülkenberg en Pic (nl) Gridpenalty Kamui Kobayashi voor GP Engeland Geargiveer 27 Junie 2012 op Wayback Machine (nl) Maldonado en Vergne bestraft na incidenten Valencia


Wolluise is insekte in die familie Pseudococcidae. Hulle is ongepantserde skaalinsekte wat aangetref word in vogtige, warm klimaatstreke. Hulle word as ’n plaag beskou omdat hulle plantsap drink en ook siektes aan plante kan oordra. Wolluise kom wêreldwyd voor, maar veral in warmer dele. In kouer streke kom hulle dikwels in kweekhuise en ander geboue voor. Wolluiswyfies, wat nie vlerke het nie, drink die sap van plante, gewoonlik by die wortels en in splete. Hulle skei ’n poeierige waslaag af wat wollerig lyk (vandaar die naam); dit beskerm hulle terwyl hulle die plant se sap uitsuig. Die mannetjies, wat vlerke het, lewe baie kort omdat hulle glad nie as volwassenes eet nie en net die wyfies bevrug. Sommige spesies lê eiers in dieselfde waslaag wat hulle beskerm, terwyl ander lewend gebore word. Die ernstigste plaag is wolluise wat op sitrusplante voorkom; ander spesies beskadig suikerriet, druiwe, pynappels, koffiebome, varings, kaktusse sonneblomme, orgideë ens. Hulle is veral volop waar daar miere is, want dié beskerm hulle teen hul vyande. BBC-tuinraad: wolluise Wikimedia Commons het meer media in die kategorie Wolluis.


Gallo Manor is 'n voorstad van Johannesburg in Suid-Afrika. "Subplek Gallo Manor". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


'n Sulfiet is 'n sout wat die komplekse ioon SO32- bevat. Die ioon is die suurres van swaweligsuur, H2SO3. Die ioon het 'n trigonaalpiramidale vorm en die sentrale atoom het 'n oksidasietoestand van +4. Die stof het reduserende en basiese eienskappe. Die meeste sufiete is nie oplosbaar in waterige oplossings nie. Uitsonderings is die sulfiete van ammonium, natrium en kalium. Sulfiete is egter wel in sure oplosbaar. Hulle kan daarby swaweldioksied vrystel: 2 H + + S O 3 2 − ⇄ H + + H S O 3 − ⇄ H 2 S O 3 ⇄ H 2 O + S O 2 ↑ {\displaystyle 2H^{+}+SO_{3}^{2-}\rightleftarrows H^{+}+HSO_{3}^{-}\rightleftarrows H_{2}SO_{3}\rightleftarrows H_{2}O+SO_{2}\uparrow } Lys van anione Thermochemical Radii of Complex Ions Helen K. Roobottom, H. Donald B. Jenkins, Jack Passmore, Leslie Glasser Journal of Chemical Education 76(11) 1999, bls. 1570


’n Fascinum of fascinus was in die godsdiens van die antieke Romeine die vergestalting van die goddelike fallus. Die woord kan na die god Fascinus self verwys, na falliese afbeeldings en gelukbringers of na die towerspreuke waarmee goddelike beskerming gevra is. Plinius die ouere het dit genoem ’n medicus invidiae, ’n "dokter" of kuur vir afguns (invidia) of die bose oog. Die Vestaalse maagde was die opsieners van die kultus van die fascinus populi Romani, die heilige afbeelding van die fallus wat een van die noodsaaklike items was vir die veiligheid van die staat (sacra Romana). Uit die Romeinse mitologie blyk die fallus was die verpersoonliking van die manlike voortplantingsvermoë en dus heilig. Wanneer ’n generaal ’n oorwinning gevier het, het die Vestaalse maagde ’n afbeelding van die fascinum onder sy strydwa gehang om hom teen afguns te beskerm. ’n Grafiese voorstelling van die mag van die fascinum om die bose oog af te weer, word gevind op ’n Romeinse mosaïek wat ’n fallus uitbeeld wat in ’n oog ejakuleer. Die motief is ook bekend van verskeie reliëfwerke van Leptis Magna in die hedendaagse Libië.


Sunningdale Ridge is 'n voorstad van Johannesburg, Suid-Afrika. Dit is in Johannesburg se E-streek geleë. "Subplek Sunningdale Ridge". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Tulisa Park is 'n voorstad van Johannesburg, Suid-Afrika. Dit is in Johannesburg se F-streek geleë. "Subplek Tulisa Park". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Glenys Lynne Mynott (* 5 Mei 1945) is 'n Suid-Afrikaanse sanger, later deel van Four Jacks and a Jill, wat bekend is vir treffers soos Ramaja, Haai Casinova en Een, twee, drie. Lynne het op twaalf begin sing. Haar ma het haar aangespoor en sy het lesse by Al Preston geneem. Op vyftien wen sy 'n landwye talentkompetisie en kort daarna behaal sy 'n tweede plek op LM Radio se Talent Parade. Haar eerste album, Teenage Time, is op sestien vrygestel. Ná skool sing sy sewe maande lank saam met die Harold Roy Band in Benoni, waarna sy saam met Johnny Kongos en die G-Men deur Suid-Afrika toer. In 1962 speel sy in Gordon Vorster se rolprent, Jy’s lieflik vanaand, waarin sy die liedjie ‘n Bietjie te jonk sing. Haar eerste enkelspeler, Not Because I'm Bad, is in 1963 vrygestel. In 1964 begin sy saam met The Zombies, Suid-Afrika se eerste rockgroep met lang hare, te sing. Die groep het hul naam later na Four Jacks and a Jill verander.


Sextus Propertius was ’n Latynse treurdigter uit die Augustynse tydperk. Hy is tussen 50 en 45 v.C. in Assisium (nou Assisi) gebore en is kort ná 15 v.C. dood. Propertius se werk wat bewaar gebly het, sluit vier boeke Elegiae (treurdigte) in. Hy was ’n vriend van die digters Gallus en Vergilius en deur hulle het hy die beskermheer Maecenas gehad, en deur Maecenas keiser Augustus. Hoewel Propertius nie in sy tyd so bekend was as ander Latynse treurdigters nie, beskou geleerdes hom vandag as een van die groot digters. Baie min is bekend oor die lewe van Propertius buiten sy eie skryfwerk, maar die algemene voorkoms van obskure mitologie in sy gedigte dui daarop dat hy ’n goeie opvoeding gehad het. Uit die gereelde noem van vriende soos Tullus, die nefie van Lucius Volcatius Tullus (konsul in 33 v.C.), en sy gesogte woonplek is dit duidelik hy het tussen die kinders van die rykes beweeg en politieke verbintenisse gehad in die vroeë deel van 20's v.C. Dit was in dié tyd dat hy Cynthia ontmoet het, die ouer vrou wat hom sou inspireer om ’n poëtiese genie te word.


Willem Johannes van Biljon (distrik Cradock, 17 Maart 1825 – onbekend) was jare lank ouderling in die Gereformeerde kerk Burgersdorp en die laaste skoonvader van die stigter van die Gereformeerde Kerkverband, ds. Dirk Postma, hoewel hy sewe jaar jonger as sy skoonseun was. Van Biljon se vader was ook Willem Johannes (Julie 1796 – 15 Mei 1874) en sy moeder Johanna Wilhelmina Cecilia Botha (gebore omstreeks 1806). Hy het net twee sibbes uit sy ouers se huwelik gehad, Johanna Wilhelmina Cecilia (Colesberg, 16 April 1827 – Parys, 20 Mei 1897) en Petrus Johannes Lodewicus (oorlede 1845), maar nog sewe uit sy vader se ander vier huwelike, met Maria Susanna van Zyl, Anna Martha Catharina van der Walt, Anna Petronella Fourie en Susanna Maria Greyling. Willem van Biljon was getroud met Gebrechta Sophia Smit (1829–onbekend). Hul jongste kind, Johanna (1854–1901), is op 20 Desember 1869 op 14-jarige leeftyd in die eg verbind met die 51-jarige ds. Dirk Postma, wat toe maar twee maande en 17 dae vir die vierde keer ’n wewenaar was.


Peniskanker is ’n kwaadaardige groeisel aan die vel of weefsel van die penis. Sowat 95 persent van peniskankers is plaveiselselkarsinoom (PSS). Ander soorte is taamlik skaars. Plaveiselselsarkinoom word in die volgende soorte geklassifiseer: Basaloïed (4%) Vratagtig (6%) Gemeng vratagtig/basaloïed (17%) Vol vratte (8%) Tepelvormig (7%) Ander PSS gemeng (7%) Sarkomatoïed (1%) Ander, nie gespesifiseer (49%) Soos baie ander kwaadaardige gewasse kan peniskanker deur die liggaam versprei. Dit is gewoonlik die primêre bron van kanker, wat beteken die kanker ontstaan in die penis. Dit is selde ’n sekondêre kwaadaardigheid, wanneer die kanker van ’n ander plek na die penis versprei. Die menslike papilloomvirus kom voor in tot 40 persent van peniskankergevalle. MPV16 is die soort wat die meeste peniskankers veroosaak – sowat 63 persent van MPV-positiewe gewasse. In die geval van vratagtige/basaloïede kankers is die voorkoms van MPV 70 tot 100 persent, terwyl dit in ander gevalle sowat 30 persent is.


Le Grand-Quevilly is 'n Franse dorp in die département Seine-Maritime (région Normandië), suidwes van Rouen, met sowat 25300 inwoners (2014). Die dorp is op die linkeroewer van die Seinerivier in die meander van Rouen. Die dorp word as Chevillei vir die eerste keer in 1027 beskryf. Morondava, Madagaskar, sedert 1964, Ness Ziona, Israel, sedert 1964, Laatzen, Duitsland, sedert 1966, Lévis, Kanada, sedert 1969, Hinckley, Engeland, sedert 1976. Marc-Antoine Girard de Saint-Amant (1594–1661), digter, Laurent Fabius, (1946-), Politiker (PS), Franse Premier (1984–1986), Gérard Lelièvre (1949-), atleet, indoor wêreldkampioen 1985 (5 000 m stap), Franck Dubosc (1963-), komediant, Philippe Torreton (1965-), komediant, Ugo Legrand (1989-), judoka, Europese kampioen 2012. Beaurepaire, François de (1979). Les Noms des communes et anciennes paroisses de la Seine-Maritime (in Frans). voorwoord van Marianne Mulon.


Sesiumchloried is 'n sout van die alkalimetaal sesium en die suur waterstofchloried. Die stof het 'n eenvoudige kubiese struktuur met 'n primitiewe kubiese rooster. Dit het een formule-eenheid per sel (Z=1) en 'n Cs atoom in die (1a) Wyckoff-posisie (0,0,0) en 'n Cl atoom in die 1b posisie (½,½,½). Hierdie stof is die argetipe van die B2-struktuur in die strukturbericht-klassifikasie. Daar is talle stowwe wat hierdie tipe struktuur het of 'n struktuur wat hiervan afgelei is. Dit is 'n stof met ioniese binding. Die Cs+-katioon word omring deur 'n kubus van agt chloried-anione. Die anioon word ook deur 'n kubus van katione omring. Sesiumchloried is in kankerterapie aangewend asook in eksperimentele modelle wat ventrikulêre aritmie opwek. Blootstelling aan die stof oor 270 dae veroorsaak egter breuke in die DNS van muise wat die genotoksiese en sitotoksiese eienskappe van hierdie stof demonstreer. MSDS ScienceLab. The AFLOW Library of Crystallographic Prototypes Michael J. Mehl et. al..


Lophotrochozoa is ’n superfilum van die koninkryk Eumetazoa (orgaandiere). Die takson is gevestig as ’n monofiletiese groep na aanleiding van molekulêre bewyse. Lophotrochozoa bestaan uit twee groepe wat nie noodwendig monofileties is nie: Ttrochozoa, waarvan die larwes twee bande trilhare (cilia) om die middel het, en Lophophorata, wat tentakels om die mond het. Die presiese verwantskap tussen die twee groepe is onseker. Ander filums is ingesluit op grond van molekulêre data. Halanych, K.M., Bacheller, J., Liva, S., Aguinaldo, A. A., Hillis, D.M. and Lake, J.A. (17 Maart 1995). "18S rDNA evidence that the Lophophorates are Protostome Animals". Science. 267: 1641–1643. doi:10.1126/science.7886451. PMID 7886451.AS1-onderhoud: meer as een naam: authors list (link) Hervé, Philippe; Lartillot, Nicolas; Brinkmann, Henner (Mei 2005). "Multigene Analyses of Bilaterian Animals Corroborate the Monophyly of Ecdysozoa, Lophotrochozoa, and Protostomia". Molecular Biology and Evolution. 22 (5): 1246–1253. doi:10.1093/molbev/msi111. PMID 15703236. "Introduction to the Lophotrochozoa".


Carmen is 'n opera van die komponis Georges Bizet (1838–1875). Die opera het vier bedrywe en handel oor ’n Spaanse sigeunerin genaamd Carmen. Die libretto (teks) is deur Henri Meilhac en Ludovic Halévy geskryf, en is op 'n novelle van Prosper Mérimée gebaseer. Die eerste opvoering het op 3 Maart 1875 in Parys (in die Opéra-Comique) plaasgevind. Carmen – mezzo-sopraan Don José – tenoor Micaëla – sopraan Escamillo – bariton Carmen is 'n sigeunerin wat in 'n fabriek werk. Sy raak op 'n soldaat genaamd Don José verlief, wat haar ook liefkry. Hy is egter reeds aan iemand anders verloof. Later verlaat hy die weermag en die meisie aan wie hy verloof was vir Carmen. Terwyl hulle saam wegloop, is hulle vir 'n rukkie gelukkig. Carmen raak egter op 'n bulvegter, genaamd Escamillo, verlief en hul paaie skei. Een dag terwyl Carmen na 'n stiergeveg kyk, wag Don José haar in en probeer haar oorreed om na hom terug te kom. Sy weier volstrek en hy steek haar dood. Hy is met afgryse gevul oor wat hy gedoen het.


Big Brother is ’n karakter en simbool in George Orwell se distopiese roman 1984. In die verhaal is Big Brother die staatsleier, al het niemand hom nog ontmoet nie. Daar is oral foto’s van hom met die boodskap "Big Brother is watching you". Mense gebruik dikwels die uitdrukking “Big Brother” om te verwys na 'n regering of organisasie wat absolute mag het, geen vryheid toelaat nie, en fyn dophou wat mense doen ('n loerbroer). Die TV-reeks Big Brother is na die karakter genoem. Die boek 1984 is in 1948 geskryf. Hierin skets Orwell 'n onmenslike diktatoriale eenpartystaat wat in alle opsigte volledig deur die Party beheer word. Die alomteenwoordige leier van die Party word Big Brother genoem. Al die inwoners van die land word voortdurend met kameras dopgehou, selfs in hul huise. Big Brother is die almagtige, onfeilbare staatshoof van Oceania. Hy is altyd reg en neem nooit verkeerde besluite nie. Sy ware naam is onbekend. Niemand weet eens of hy wel 'n persoon is nie. Dit is moontlik dat hy oorlede is en deur iemand anders opgevolg is, maar niemand weet regtig nie.